Kinsi očekuje napetu utakmicu i u Zagrebu: Biće teško, kao i u Beogradu\nKošarkaš Crvene zvezde Tarens Kinsi rekao je da očekuje tešku i napetu utakmicu protiv Cedevite u Zagrebu, ali da razmišlja samo o duelu sa Unikahom.\n"Utakmica protiv Cedevite u Zagrebu će biti kao i svaka druga, teška, napeta, s mnogo jakog intenziteta. Očekujem da će izaći na teren i biti baš kao u prvoj utakmici. Ali, naš fokus je na Evroligi i obavezama koje nas tamo čekaju", rekao je Kinsi novinarima.\nZvezda je u utorak u Beogradu pobedila Cedevitu sa 97:88 i povela u polufinalnoj seriji plej-ofa Jadranske lige.\nKinsi je kazao da je i očekivao neizvesnu utakmicu.\n"Očekivali smo ovako tvrdu i neizvesnu utakmicu. Znali smo da je Cedevita dobar tim sa odličnim pojedincima i trener je odradio dobar posao da ih pripremi za duel, ali smo jedva čekali da izađemo na teren i suočimo se sa njima", rekao je američki bek.\nOn je bio jedan od ključnih igrača u trijumfu crveno-belih.\n"Nisam samo ja pogađao, mnogo nas je dalo doprinos, pogodili smo mnogo važnih šuteva, ali dosta toga smo uradili dobrog i u odbrani, a posebno Branko Lazić, koji je podigao lestvicu visoko u defanzivi i to nam je dalo šansu da pobedimo", kazao je Kinsi.\nKvinsi Miler i Tarens Kinsi\nMarko Simonović je istakao da su se Zvezdini košarkaši odlično izborili sa velikom nervozom.\n"Znali smo da će biti teška utakmica sa dosta nervoze, ali uspeli smo to dobro da iznesemo. Velika pobeda za nas, vodimo sa 1:0, ali ništa nije gotovo. Idemo tamo sa namerom da odigramo dobru utakmicu i ako budemo uspeli seriju završimo u Zagrebu", rekao je Simonović.\nPrema njegovim rečima, pobeda u Beogradu predstavlja veliko olakšanje za crveno-bele.\n"Ovo je ogromno olakšanje za nas jer je vladao veliki pritisak i tenzija i znali smo šta nas čeka. Došli su pomalo rasterećeno i tako odigrali. Bili su dobri, ali nama je najbitnije da smo mi pobedili zahvaljujući navijačima koji su zaista bili fenomenalni. Vratili su nas u igru u jednom teškom momentu i hvala im", naveo je krilni igrač.\nKako je rekao, Zvezdu u narednom periodu čeka težak raspored s obzirom na to da određeno vreme neće igrati na svom terenu.\n"Čeka nas težak i naporan raspored, ali verujemo da ćemo uspeti to da iznesemo uspešno. Nekoliko igrača je baš bilo dosta potrošeno protiv Cedevite, ali imamo dugu klupu i mislim da smo to pokazivali cele sezone. Mislim da ćemo izneti ovaj period dobro", rekao je Simonović.\nZvezda će u petak gostovati Unikahi u Malagi u Top16 fazi Evrolige, a potom će se sastati u Zagrebu sa Cedevitom u drugoj utakmici polufinalne serije.


Ženski kutak na "Lady Fair"-u - WANNABE MAGAZINE\nŽenski kutak na “Lady Fair”-u\nSledeću nedelju obeležiće velika manifestacija za dame, koja se priprema ispred shopping centra “Ušće”. II “Lady fair” održaće se 14. i 15. septembra, a sve posetioce pored velikog broja izlagača očekuje i veoma bogat zabavno-edukativni program.\nDame će oba dana vikenda, od 10 do 19 časova moći da uživaju u raznovrsnom programu na bini gde ih očekuje dosta muzike, plesnih grupa koje će prikazati nekoliko plesnih tačaka poput salse i tanga, zatim žene će vežbati zajedno sa fitnes instruktorima i dr Feelgood-om koji će im ujedno i otkriti formulu zdravog života, na reviji frizura mogu videti i najatraktivnije frizure za predstojeću sezonu jesen/zima i još dosta iznenađenja i bogatog programa očekuje posetioce ove manifestacije.\nSledeću nedelju obeležiće velika manifestacija za dame, koja se priprema ispred shopping centra „Ušće“\nVeliko interesovanje dama je za Ženski kutak gde se mogu posavetovati i dobiti odgovore na razna pitanja od velikog broja stručnjaka iz različitih oblasti. Tu će biti astrolog od koga mogu saznati šta ih očekuje u budućnosti, zatim nutricionista, analitičar snova, feng šui stručnjak koji će ih posavetovati kako da urede svoj životni kutak, stomatolog, kozmetičar i još dosta stručnih lica od kojih će pripadnice lepšeg pola mnogo toga novog naučiti. Veći broj izlagača organizovaće kreativne radionice u kojima će dame takođe moći da saznaju dosta toga novog iz raznih oblasti, o pravilnoj ishrani i nezi svake savremene žene.\nOrganizatori zajedno sa partnerom shopping centrom “Ušće”, kao i sponzorima manifestacije: Merz, Frikom, Dijamant, Orbit i Philips pripremaju odličnu zabavu i druženje za sve posetioce “Lady fair”-a.


V. B.\t 16. oktobra 2016. 12:41\nBivši šef Žandarmerije Bratislav Bata Dikić i još najmanje 15 osoba uhapšeno je prethodne noći u Crnoj Gori, pod sumnjom da su , kako javlja televizija PinkM, planirali da danas, tokom parlamentarnih izbora u toj zemlji, izvedu terorističke akcije, izazazovu oružane sukobe, pa čak i likvidacije, javila je crnogorska televizija PinkM.\n“Policijski službenici će stoga odlučno, profesionalno i zakonito delovati u cilju sprečavanja pokušaja činjenja ili vršenja bilo kakvog delikta. Službenici policije će, u komunikaciji sa nadležnim tužilaštvima i sudovima za prekršaje, blagovremeno delovati kako bi svako lice koje eventualno bude izazvalo incidente ili na bilo koji način bude kršilo zakon u vreme pre, tokom trajanja i nakon izbora, bilo efikasno procesuirano za učinjeni delikt”, istakao je Stojanović.\nFilip Vujanović o hapšenju Bratislava Dikića\n“Imam saznanja koja se tiču informacija o lociranju i hapšenju grupe koja je planirala da danas izvede terorističke akcije u Crnoj Gori”, rkao je Vujanović, ali je dodao da je na državnim organima Crne Gore da se o tome oglase.\nĐukanović: Ništa o Dikiću, ne očekujem incidente\nPremijer Crne Gore Milo Đukanović izjvio je danas da o hapšenju Bratislava Dikić poseduje ista saznanja koja su se već pojavila u medijima, i očekuje da će parlamentarni izbori danas proteći u mirnoj i regularnoj atmosferi.\n“Ne očekujem večeras nikakve incidente”, rekao je Đukanović.\nĐukanović je nakon što je glasao rekao da očekuje pobedu svoje DPS, a da će nakon prebrojavanja glasova biti razgovora i o budućoj saradnji sa drugim strankama.


Dvanaest godina uspešnog rada: Godišnji koncert Plesnog kluba„ Maks dens“ - Portal Moj Bečej - Bečejske opštine iz ugla građana!\nDvanaest godina uspešnog rada: Godišnji koncert Plesnog kluba„ Maks dens“\nPlesni klub „Maks dens“ održao je sinoć tradicionalni godišnji koncert koji ponovo okupio oko stotinu plesača.\nPuna sala Gradskog pozorišta Bečej mogla je da vidi atraktivne koreografije disko densa, ali i drugih plesova.\nOvaj događaj je ujedno prilika da se sumiraju rezultati minule sezone, ali i svojevrsna generalna proba pred odlazak na svetsko prvenstvo u Češkoj sledeće nedelje.\nNovi rekreativni programi članove „Maks densa“ očekuju već od avgusta, a do tada i članovi i publika sigurno će prepričavati utiske sa poslednjeg godišnjeg koncerta.\nOznake: BečejMax dancePles


FoNet portal :: Pretraga / tagId=68969\nTag: obaveze, Pogodaka: 18\nJoš bez odluke o poglavljima\nSrbija još nije dobila podršku za otvaranje novog klastera u pregovorima sa Evropskom unijom, jer je na sastanku ministara evropskih poslova ocenjeno da u Srbiji ima napretka, ali da je pred vlastima još posla, preneo je dopisnik N1 iz Brisela.\nSrbija sprovela sve aktivnosti\nVlada Srbije i Ministarstvo građevinarstva, saobraćaja i infrastrukture ulažu velike napore na unapređenju kvaliteta i bezbednosti transportne mreže u cilju integrisanja u Trans-evropske transportne mreže, uz efikasno korišćenje prednosti svih vidova saobraćaja, poručio je danas resorni ministar Tomislav Momirović.\nSAD traže formiranje ZSO\nPortparol američkog Stejt departmenta izjavio je danas prištinskom listu Gazeta ekspres da Kosovo i Srbija moraju da ispoštuju svoje obaveze u primeni preliminarnih sporazuma, uključujući i Zajednicu srpskih opština.\nSrbija odgovorna za haos\nPotpredsednica Demokratske stranke Tatjana Manojlović izjavila je danas da vlasti u Srbiji namerno nisu uradile ništa u vezi sa rešavanjem problema registarskih oznaka za vozila na Kosovu i Metohiji i da su svesno pustile da bez novog dogovora i rešenja istekne rok važenja sporazuma o tablicama, koji je pre pet godina potpisan u Briselu.\nPoništite obaveze prema Rio Tintu\nEkološki protest "Ustanak za opstanak - narod protiv Rio Tinta" održan je danas u Beogradu, a organizatori protesta poručili su vlastima da će se protest širiti po celoj Srbiji ukoliko u roku od sedam dana ne budu ispunjeni njihovi zahtevi.\nČlanstvo Srbije u Evropskoj uniji (EU) je strateški cilj i zato ne bi trebalo da "sečemo dlaku na četvoro", već da ispunimo preuzete obaveze, rekao je FoNetu saradnik Instituta za nacionalnu i međunarodnu bezbednost Darko Obradović, koji smatra da spoljnopolitičke poteze Srbije uslovljava nerešeno kosovsko pitanje.


Baraković: Nije okončan stečajni postupak u Oslobođenju - Akta.ba\nBaraković: Nije okončan stečajni postupak u Oslobođenju\n29.07.2014. 13:57 / Izvor: Nezavisne novine\nStečajni upravnik Novinsko-izdavačko i štamparskog preduzeća /NIŠP/ "Oslobođenje" Banjaluka Dosta Baraković izjavila je Srni da još nije završen stečajni postupak u ovom preduzeću, jer se gotovo sva imovina preduzeća nalazi pod hipotekom.\n"Mi nemamo sredstava ni za troškove vođenja stečajnog postupka. Imovinu `Oslobođenja` prodaju izvršni sudovi u Banjaluci i Doboju. Problem će nastati kada se proda poslovni centar u Banjaluci, jer nemamo novca da finansiramo kancelariju stečajnog upravnika", istakla je Barakovićeva.\nOna je rekla da jedinu imovinu "Oslobođenja", koja je uslovno slobodna za prodaju, predstavlja pet prostora na području Brčko distrikta, koji su naredbom visokog predstavnika pripali distriktu, a koja je procijenjena na oko 500.000 KM.\nBarakovićeva je navela da je pokrenut sudski spor protiv Vlade Brčko distrikta i da se trenutno čekaju njegovi rezultati da bi se mogao finansirati dio troškova stečajnog postupka "Oslobođenja" i da bi se radnici mogli namiriti.\nOna je napomenula da se sva ostala imovina "Oslobođenja" nalazi pod hipotekom, ističući da dugovi ovog preduzeća iznose 22 miliona KM, dok sva procijenjena imovina iznosi 2,5 miliona KM.\nKomentarišući današnji mirni protest grupe radnika "Oslobođenja" ispred poslovnog centra preduzeća u Banjaluci, Barakovićeva je rekla da je "čudan" takav postupak radnika, jer joj nije poznato koga oni predstavljaju s obzirom da radnici "Oslobođenja" imaju predstavnike u Odboru povjerilaca.\nBarakovićeva kaže da su članovi Odbora povjerilaca dužni da obavještavaju radnike o stečajnom postupku "Oslobođenja" ili da dođu na Skupštinu povjerilaca.\n"Radnici `Oslobođenja` mogu u sudu dobiti informacije o stečajnom postupku, a ne da koriste `prepade i kaubojske metode` dolazeći ispred poslovnog centra i prijeteći da će mi zabraniti ulazak u kancelariju", dodala je Barakovićeva.\nU banjalučkom Okružnom privrednom sudu 25. marta 2011. godine pokrenut je stečajni postupak u "Oslobođenju" koje je tada zapošljavalo 232 radnika.\nPokretanjem stečaja, svi radnici su poslati na Biro za zapošljavanje ako nisu u međuvremenu pronašli drugi posao, dok je 25 radnika "Oslobođenja" penzionisano zahvaljujući Socijalnom programu Vlade Republike Srpske.\nRadnici "Oslobođenja" podnijeli su krajem 2010. godine prijedlog za pokretanje stečajnog postupka, jer poslodavac do tada nije riješio status zaposlenih, isplatu zaostalih dugovanja prema radnicima i povezivanje radnog staža.\nKompanija "Darta trgovina" iz Banjaluke u procesu privatizacije 2006. godine kupila je većinski paket akcija "Oslobođenja", dok je "Dartu" 2008. godine kupila beogradska kompanija "Delta".\n#Novinsko-izdavačko i štamparskog preduzeća oslobođenje\n#oslobođenje banja luka\n#banjalučki okružni privredni sud\nDarta trgovina d.o.o. Banja Luka\nNIŠP Oslobođenje a.d. Banja Luka, u stečaju\nUlica Knjaza Miloša bb 78000 Banja Luka


Ambasador Belgije: Ključna uloga Srbije u regionu\nBelgija podržava evropsku perspektivu Srbije i drugih zemalja regiona, a ključni uslov je razvoj dobrih odnosa na Balkanu u čemu Srbija ima veliku ulogu, izjavio je danas ambasador Belgije u Srbiji Leo Daes (D’Aes).\n“Svaka zemlja, pre svega na Balkanu, koja želi da se priključi EU unapred zna da mora da prihvati pravno nasledje EU, ne od danas do sutra, ali postepeno, kroz godine. Postoje i dugi tranzicioni periodi, ali ugovor je veoma čvrst”, rekao je on studentima Beogradskog univerziteta koji su posetili Ambasadu u okviru inicijative EU Dan otvorenih vrata.\nDaes je istakao da je pravno nasledje EU stvarano šest decenija, ali da je Belgija kao jedan od osnivača veoma ponosna i ne želi da se tekovine EU “razvodnjavaju” već jačaju.\nKako je naveo, i za EU i za Belgiju ključni aspekt postepenog približavanja je saradnja unutar Balkana, a Srbija kao “vodeća zemlja na Balkanu” ima odgovornost za veliki broj stvari.\n“Svesni smo šta se dogodilo u prošlosti, nedavnoj prošlosti, to je veoma teška prošlost koja se ne može prevazići parčetom papira, nekim potpisom ili malim osmehom, toga smo u potpunosti svesni, ali činjenica je da nepoverenje unutar Balkana vodi do nepoverenja prema Balkanu”, naveo je ambasador Belgije.\nKada je o budućnosti EU reč, Daes je rekao da se Belgija zalaže za bližu saradnju, odnosno još veću integraciju u Uniji, ali da ima i zemalja koje se s time ne slažu, i da je odatle i proistekla sadašnja situacija da se u Velikoj Britaniji na referendumu odlučuje o članstvu u Uniji.\nU razgovoru sa studentima naveo je da je “lako kritikovati EU” zbog propusta, poput isuviše rigidnog sistema azila koji nije ni bio predvidjen za toliki priliv migranata kakav je sada, ali i dodao da se radi na unapredjenju politike.\nStudente je zanimalo vidjenje ambasadora o budućnosti Unije, i o mogućim pravcima razvoja poput federalizacije i takozvane Evrope u dve brzine, na šta je ambasador odgovorio da Evropa u dve brzine već postoji u pitanjima kao što su Šengenski prostor slobodnog kretanja i evro, jer su to dve politike kojima su neke članice odlučile da ne pristupe.\nAmbasador je izneo mišljenje da ovakav pristup u nekim oblastima nije moguć, a kao primer je naveo spoljnu politiku gde Evropska unija, da bi se izgradila dobar položaj, mora da govori jednim glasom.\nJedan od studenata doveo je u pitanje zahtev EU da se Srbija u potpunosti uskladi sa spoljnom politikom Unije jer smatra da bi to pokvarilo njene odnose s Rusijom, a odgovor ambasadora bio je da se od Srbije ne traži da prekine odnose sa Rusijom, koji podrazumevaju i kulturu, energetiku i trgovinu, nego da osudi ponašanje te zemlje na Krimu.\nStudente je zanimala i situacija u Belgiji, posebno odnosi izmedju frankofone Valonije i Flandrije gde se govori holandski, a Daes je rekao da su odnosi “nekada lakši, nekada teži”, ali da je činjenica da postoji manjina koja želi da se zemlja podeli.\nStavovi ove manjine, koja je značajna iako je manjina, moraju se uzeti u obzir, kao što i Srbija mora voditi računa o manjinama na svojoj teritoriji, rekao je ambasador Belgije.\nDiskusija se vodila i o statusu Kosova, a ambasador je rekao da je Belgija priznala Kosovo kao nezavisnu državu, a Srbija nije, kao i pet članica EU, a razgovaralo se i o bezbednosnoj situaciji nakon terorističkih napada u Belgiji, o broju belgijskih gradjana u Srbiji, kao i o ulogama zvaničnika Ambasade.\nAmbasador je rekao da je Dan otvorenih vrata, koji se organizuje sa Delegacijom EU i EU info centrom, odlična inicijativa koja omogućava da se sa studentima razmene stavovi o EU i njihovim očekivanjima od evropskih integracija.


Preuzimanje ski karata od 15. do 19. novembra - Glas Srpske\nSrna 27.10.2021 12:13\nJAHORINA - Preuzimanje ski-karata za građane sa područja grada Istočno Sarajevo koji su učestvovali u konkursu "Budi dijete Jahorine" biće moguće od 15. do 19. novembra.\nPreuzimanje karata vršiće se od 9.00 do 16.00 časova na ski-kasi "Ogorjelica", saopšteno je iz Olimpijskog centra "Jahorina". U saopštenju se navodi da ukoliko neko nije poslao fotografiju djeteta, koja je neophodna za izradu ski-karte za radne dane, omogućeno je fotografisanje na licu mjesta. Maloljetna djeca mogu preuzeti ski-kartu uz pratnju jednog roditelja zbog izjave koju je potrebno potpisati.\nPrilikom preuzimanju ski-karte potrebno je uplatiti depozit od 10 KM koji se na kraju sezone vraća, navodi se u saopštenju. Iz Olimpijskog centra "Jahorina" podsjećaju da je konkurs otvoren do kraja oktobra. Pravo učešća na konkursu imaju svi učenici osnovnih i srednjih škola sa područja grada Istočno Sarajevo, svih šest opština. Za dobijanje personalizovane sezonske ski karte /ponedjeljak-petak/ učenici trebaju ispuniti dva kriterijuma – da pohađaju bilo koju osnovnu ili srednju školu na teritoriji grada Istočno Sarajevo i da dostave kreativni rad na temu svog viđenja olimpijske planine Jahorine.\nApsolutno svi učenici koji ispune navedene kriterijume će u novoj zimskoj sezoni biti vlasnici personalizovane ski-karte, objavljeno je na sajtu Olimpijskog centra "Jahorina". Na konkurs se mogu prijaviti učenici sa svim vrstama likovnih, literalnih radova, te sa fotografijom iili video-snimkom. Cilj je da učenici kroz sve vrste umjetničkog izražavanja na kreativan način predstave svoje viđenje ove olimpijske planine.


Zelenski: Ukrajina spremna na razgovore o neutralnom statusu, insistiraće na suverenitetu\nDim posle ruskog bombardovanja predgrađa Kijeva, 25. marta 2022.\nUkrajina je spremna da razgovara o usvajanju neutralnog statusa u okviru mirovnog sporazuma sa Rusijom, ali bi takav pakt morale da garantuju treće strane i da se o njemu glasa na referendumu, izjavio je u nedelju ukrajinski predsednik Volodimir Zelenski.\nZelenski je razgovarao sa ruskim novinarima putem video linka, u intervjuu koji je trajao 90 minuta, a za koji su vlasti u Moskvi unapred upozorile ruske medije da ga ne prenose. Zelenski je sve vreme govorio na ruskom jeziku, kao što je činio u ranijim govorima kada se obraćao ruskoj publici.\nOn je rekao da je invazija izazvala uništenja gradova u kojima se govori ruski jezik u Ukrajini, i da je naneta šteta gora od one načinjene za vreme ratova koje je Rusija vodila u Čečeniji.\nZelenski: Da li se Zapad plaši Moskve?\n"Bezbednosne garancije i neutralnost, ne-nuklearni status naše države. Spremni smo da pristanemo na to, to je najvažnija stavka", izjavio je Zelenski.\nOn je rekao da je Ukrajina odbila da razgovara o nekim drugim ruskim zahtevima kao što je demilitarizacija zemlje.\nGovoreći više od mesec dana pošto je Rusija izvršila invaziju na Ukrajinu 24. februara, Zelenski je rekao da nijedan mirovni sporazum neće biti moguć bez prekida vatre i povlačenja ruskih vojnika.\nIsključio je mogućnost da Ukrajina pokuša da silom ponovo osvoji celu teritoriju koju sada drže ruske snage, navodeći da bi to vodilo ka trećem svetskom ratu, i rekao da želi "kompromis" oko istočnog regiona Donbas, koji od 2014. godine drže snage koje podržava Rusija.\nLugansk najavljuje referendum o pripajanju Rusiji\nU nedelju uveče Zelenski je takođe izjavio da će Ukrajina insistirati na svom suverenitetu i teritorijalnom integritetu u sledećoj rundi mirovnih pregovora sa Rusijom koja se održava u Turskoj.\n"Naši prioriteti u pregovorima su poznati: suvernitet, teritorijalni integritet Ukrajine se ne dovode u pitanje", rekao je Zelenski u svom redovnom obraćanju naciji u večernjim satima.\n"Efektivne sigurnosne garancije moraju da postoje. Očigledno, naš cilj je mir i povratak normalnom životu u zemlji što je pre moguće."\nUkrajinski delegat u pregovorima sa Rusijom o okončanju rata, David Arakhamia, objavio je na Fejsbuku da će se predstavnici dve zemlje sastati u Turskoj u ponedeljak. Međutim, ruska strana je zatim objavila da pregovori počinju u utorak. Delegacije su se ranije sastajale ali nisu postigle dogovor.


Miroslav Aleksić: Opozicija će pobediti u Beogradu - Glas Šumadije\nNaslovna > Izbori 2022 > Miroslav Aleksić: Opozicija će pobediti u Beogradu\nMiroslav Aleksić: Opozicija će pobediti u Beogradu\n05/02/2022 312Ostavi komentar na Miroslav Aleksić: Opozicija će pobediti u Beogradu\nPotpredsednik Narodne stranke Miroslav Aleksić izjavio je danas da će ta stranka i u izbornoj kampanji ponuditi građanima plan i program za „normalniji i bolji život“ i nastaviti da razotkriva „namere režima da Srbiju pretvori u koloniju“, i da će opozicija „sigurno pobediti“ u Beogradu.\nSiguran sam da će Vladeta Janković biti gradonačelnik Beograda posle 3. aprila. On je jedan o najvećih živih srpskih intelektualaca i dokazani borac za demokratiju. Siguran sam i da će Janković podržati lustraciju i ispitivanje porekla imovine i oduzimanje nelegalno stečene imovine i privođenje pravdi bez izuzetka svih koji su se na bilo koji način u prethodnim godinama ogrešili o moralne i pravne norme, rekao je Aleksić u intervjuu za list „Danas“.\nNa pitanje „da li će Narodna stranka učestvovati u kampanji“, Aleksić je odgovorio da je Narodna stranka članica koalicije Ujedinjena Srbija koja će učestvovati na izborima.\nObično oni koji učestvuju na izborima učestvuju i u predizbornoj kampanji kako bi građanima što bolje predstavili svoje kandidate i program, a mi imamo i odlične kandidate i odličan program, a nastavićemo da razotkrivamo namere režima da rasproda srpsku zemlju, vazduh, reke, šume, zlato, litijum…, rekao je Aleksić.\nNaš cilj je da uspostavimo sistem u kojem će svi građani biti jednaki i u kojem će za sve važiti ista pravila, bez povlašćenih političkih elita. Sprovođenjem našeg programa stvorićemo uslove da svi građani Srbije, bez obzira kojim se poslom bavili, mogu da žive pristojno od svog rada. Pomirićemo Srbiju, zaustavićemo agresiju i podsticaćemo porodične vrednosti, dodao je Aleksić.\nUpitan o potpredsednici Stranke slobode i pravde Mariniki Tepić, koja će biti prva na listi koalicija Ujedinjene Srbije, Aleksić je odgovorio da su Marinika Tepić i on u prethodnim godinama bili „najistaknutiji borci protiv kriminala i korupcije, koje je režim predsednika Srbije Aleksandra Vučića razvio do monstruoznih razmera“.\nSiguran sam da će građani Srbije na izborima ceniti tu hrabrost i rad pokazan u prethodnih nekoliko godina, rekao je Aleksić.\nNa pitanje o sastanku predstavnika opozicije sa specijalnim izaslanikom SAD za Zapadni Balkan Gabrijelom Eskobarom, Aleksić je odgovorio da je na tom sastanku bilo reči o predstojećim izborima i uslovima pod kojima će biti održani, kao i o važnim pitanjima ekonomije, demografije i korupcije u Srbiji.\nTagovi: izbori bojkot Kragujevac Miroslav Aleksić Narodna stranka\nNa bolničkom lečenju od korona virusa u UKC Kragujevac 226 pacijenata\n„Carev zatočnik“ u 12 sati u Pozorištu za decu


Albanski jezik postao zvanični u Makedoniji - Dnevni list Danas\nPočetna » Novo » Svet » Albanski jezik postao zvanični u Makedoniji\nAlbanski jezik postao zvanični u Makedoniji\nSkupština Makedonije usvojila je danas Zakon o upotrebi jezika, prema kojem će u\nmakedonskim državnim organima i institucijama zvaničan jezik, pored makedonskog, biti i albanski jezik.\n4Piše: DanasOnline 11. januara 2018. 17.43\nZa taj zakon glasalo je 69 od ukupno 120 poslanika makedonske Skupštine, preneli su makedonski mediji.\nGlasanju nije prisustvovala opoziciona partija VMRO-DPMNE, navodeći da je „ovim činom vlast pokazala da je najviši pravni akt, Ustav države, za nju je samo parče papira“.\nTokom skupštinske rasprave, poslanici vladajuće većine istakli su da je zakon deo evropskog puta Makedonije, da je u skladu sa ustavom i da je kreiran da bi se unaprijedile neke praktične potrebe građana.\nUsvajanjem Zakona o upotrebi jezika „u svim organima državne uprave u Republici Makedoniji, centralnim institucijama, javnim preduzećima, agencijama, upravama, ustanovama i organizacijama, komisijama, pravnim licima koja vrše javna ovlašćenja u skladu sa zakonom i drugim institucijama,\nslužbeni jezik je, pored makedonskog jezika i njegovog pisma, i jezik koji govori 20 odsto građana Republike Makedonije i njegovog pisma, na način određen ovim zakonom“.\n11. januara 2018. u 18.37\na sada kada u konkursu pise da moras da znas i makedosnki i alabnski, nesto mi se citi na ce moci da se jave samo albanci… ne verujem da ima makedonac koji prica albanski…\n11. januara 2018. u 19.29\nSamo srbija i dalje, kao u srednjem veku, ne trpi manjine: nacionalne, verske, seksualne ….\n11. januara 2018. u 20.13\n"… ne verujem da ima makedonac koji prica albanski…" A, je l` Vi mislite da u kanadskoj administraciji samo Francuzi vladaju francuskim? Neke uslove kandidat za ćatu mora da ispuni: da ima odgovarajuću školsku spremu, da poznaje rad na računaru, a sada i da vlada albanskim jezikom, a i to može da se nauči u školi, ili na kursu, zar ne. A, znate kako kaže "naš narod" – koliko jezika znaš, toliko vrediš! Dakle, plus za Makedonce…\nPahomije Mirotočivi kaže:\n12. januara 2018. u 10.47\nAlbanci sad trebaju tražiti da se ukloni onaj ogromni krst na planini pored grada. Danas je 21 vek, a Makedonija nije samo pravoslavna.


PODRŠKA ŽENAMA NA SELU - Glas Šumadije\nNaslovna > Društvo > PODRŠKA ŽENAMA NA SELU\n31/10/2018 486Ostavi komentar na PODRŠKA ŽENAMA NA SELU\nDeset žena sa teritorije Kragujevca i Šumadijskog okruga konkurisalo je za projekat Regionalne agencije za ekonomski razvoj Šumadije i Pomoravlja i Švajcarske kancelarije za saradnju u Srbiji, koji se odnosi na „Unapređenje ekonomskog i društvenog položaja žena u ruralnim područjima Šumadijskog i Kolubarskog okruga“. Ovim projektom podržane su njihove ekonomske aktivnosti u sektorima proizvodnje hrane, seoskog turizma i starih zanata.\nZa učešće u projektu, sa teritorije Šumadijskog i Kolubarskog okruga, uslove je ispunilo 86 žena, koje su nosioci registrovanih poljoprivrednih gazdinstava ili neke od navedenih ekonomskih delatnosti.\nZa istraživanje društvenog i ekonomskog položaja žena u ruralnim područjima ova dva okruga, angažovan je ekspert, a uvidom stanja na terenu, definisane su jasne potrebe korisnica projekta. U daljem radu obezbeđena je edukacija za podizanje nivoa znanja u oblasti biznis menadžmenta, internet marketinga, ugovoreni su eksperti iz oblasti hotelijerstva, tehnologije procesa proizvodnje i kvaliteta proizvoda, kao i dizajneri pakovanja i proizvoda starih zanata.\nDeo projekta koji se bavi podizanjem tehničkih kapaciteta i osnaživanja žena predviđa podršku u vidu nabavke opreme za efikasnije poslovanje. U skladu sa tim, objavljena su 2 javna poziva na veb-sajtovima svih partnera na projektu, a podršku su pružile i sve jedinice lokalne samouprave i turističke organizacije. Odobreno je 52 predloga projekata ukupne vrednosti 88.800 švajcarskih franaka.\nMaksimalan iznos dobijene opreme, mašina i alata potrebnih za svaku pojedinačnu delatnost je 2.000 švajcarskih franaka. Sastavni deo projekta je i promocija, pa svaka korisnica projekta ima svoju veb stranu na kojoj su predstavljene najvažnije usluge ili proizvodi koje dobitnik granta isporučuje tržištu.\nFotografija: Oplenačka berba, GTO Kragujevac


„Otvoreni Balkan": Koga nema u projektu povezivanja suseda | Boom93\nVučić, Rama i Zaev (sleva) su prisutni – ko je odsutan iz projekta „Otvoreni Balkan”?\nProjekat „Mali Šengen” postao je projekat „Otvoreni Balkan”, ali nije ništa manje „mali” nego što je bio do sad.\nPredsednik Srbije Aleksandar Vučić i premijer Severne Makedonije Zoran Zaev i Albanije Edi Rama potpisali su tri sporazuma tri zemlje – o saradnji na olakšanju uvoza, izvoza i kretanja robe, o saradnji u vezi sa slobodnim pristupom tržištu rada i o saradnji u zaštiti od katastrofa.\nIpak, van inicijative i dalje su balkanski susedi ove tri zemlje – Kosovo, Bosna i Hercegovina i Crna Gora.\nInicijativa neformalnog imena „Mali Šengen” nastala je na sastanku Vučića, Rame i Zaeva u Novom Sadu, u novembru 2019.\nMapa Balkana 2021. godine: narandžasto – članice inicijative „Otvoreni Balkan”, žuto – članice Evropske unije, sivo – nijedno od navedenog.\nZa projekat koji je već promenio dva imena, vlada u Prištini koju predvodi Aljbin Kurti ima – treće ime.\nU pisanom odgovoru BBC-ju, portparolka Vlade Kosova Valjbone Mehmeti o projektu govori kao o „inicijativi iz Novog Sada” i navodi da su stavovi zvanične Prištine već poznati.\n„Za nas, takozvanoj inicijativi Mini Šengen nedostaje vizija za region”, kaže Mehmeti.\n„Predložili smo unapređenje regionalne saradnje od CEFTE ka projektu SEFTA, u skladu sa modelom Evropske ekonomske zone, od čega bi sve zemlje Zapadnog Balkana istovremeno imale koristi”, navodi Mehmeti.\n„Nije EU učiteljica, a mi mali đaci”: Šta je Hrvatska dobila od članstva u Evropskoj uniji\nZa kosovsku vladu garancija za učešće u projektu nije ni prisustvo najbližeg partnera – Albanije.\n„I treće, zaboravlja da ako ovako počnemo, onda možemo reći da je i EU velika Jugoslavija. EU je velika Jugoslavija, a ovo je mala Jugoslavija… ali u stvari ne, ovo je ni više ni manje nego stvaranje prostora koji živi po principima, vrednostima i mehanizmima EU-a, dok se svaka od zemalja trudi da se integriše u EU”, prenosi reči albanskog premijera Edija Rame Al Džazira Balkan.\nPodršku projektu „Otvoreni Balkan” dao je potpredsednik Srpske liste Igor Simić koji je na Fejsbuk profilu naveo da je „Balkan postao polje gde su trećerazredni političari raznih centara moći glumili veličine i nastojali da sebi izgrade karijere”.\n„Ovo je prilika koju ne smemo propustiti”, zaključio je Simić.\nSrpska lista deo je Vlade Kosova, gde ima jednog ministra – Gorana Rakića, u resoru zajednica i povratka.\nU novembru 2020. godine, ministarka inostranih poslova BiH Bisera Turković bila je vrlo jasna kada je za novinsku agenciju Anadolija rekla da „Mini Šengen” nije privlačan za ovu zemlju.\n„Od momenta kada je potpisano Zajedničko regionalno tržište u okviru Berlinskog procesa, a koje su takođe bazirane na četiri slobode, tzv. mini Šengen je praktično idejno izgubio na značaju, obzirom da je Zajedničko regionalno tržište u okviru Berlinskog procesa, praktično objedinilo obim svih modaliteta tržišnog povezivanja na Zapadnom Balkanu”, rekla je tada Turković.\n„Spremni smo da budemo deo svakog projekta kojim će biti unapređena ekonomska saradnja zemalja Balkana”, rekao je Tegeltija i napomenuo da će predstavnik BiH prisustvovati narednom sastanku, ako bude pozvan.\n„O tome Predsedništvo BiH još uvek nije donelo odluku”, navodi se u pisanom odgovoru.\nI baš kao i u intervjuu iz novembra 2020, ministarka Turković inicijativu „Otvoreni Balkan” upoređuje sa Berlinskim procesom – kaže da je svaka inicijativa pozitivna, ako nije u sukobu sa Zajedničkim regionalnim tržištem.\n„Procesi regionalne saradnje trebaju biti efikasni i moraju nas voditi bliže Evropskoj uniji i biti pod okriljem Evropske unije.”\nIpak, ono u čemu se poruka ministarke Turković sada razlikuje u odnosu na novembar 2020. je izostavljanje poruke da je „Mali Šengen izgubio na značaju”.\nDenis Zvidić (BiH), Aleksandar Vučić (Srbija), Zoran Zaev (Severna Makedonija), Edi Rama (Albanija), Dragica Sekulić (Crna Gora) – učesnici Ohridskog samita, jednog od sastanaka gde se govorilo o „Malom Šengenu” u novembru 2019. godine\nOd trenutka kada je inicijativa „Mali Šengen” začeta u Novom Sadu, pa do aktuelnog skopskog sastanka, Crna Gora je doživela političku promenu čekanu tri decenije.\nNa pitanje BBC-ja postavljeno Ministarstvu vanjskih poslova Crne Gore odgovoreno je da u ovoj instituciji nisu u mogućnosti da dostave odgovor o stavu Podgorice do objave teksta, ali da „stoje na raspolaganju da u narednom periodu, ukoliko bude novina, obrazlože stav Crne Gore prema inicijativi”.\nU intervjuu za Raša Tudej, koji prenosi podgorička Pobjeda iz aprila 2021, na pitanje zašto se Crna Gora još nije pridružila projektu „Mali Šengena”, Radulović je odgovorio da u ovom momentu zemlja učestvuje u radu više od 30 regionalnih inicijativa.\n„U poređenju sa njim, Mini Šengen pruža niži nivo saradnje i integracije i zbog toga, u ovoj fazi, on jednostavno nije potreban Crnoj Gori”, rekao je tada Radulović.\nSve što treba da znate o ukidanju rominga


125 beskućnika Novu godinu dočekalo je sito i u toplom: Apel za građane koji vide ljude na ulici - Telegraf.rs\n03/01/20 | 10:17\n125 beskućnika Novu godinu dočekalo je sito i u toplom: Apel za građane koji vide ljude na ulici\nGrađanima koji žive u Kumodraškoj upućen je apel da ukoliko primete da nekome od tih ljudi nije dobro, da obaveste bilo koji od 17 centara za socijalni rad\nTokom novogodišnje noći 125 beskućnika potražilo je utočište u Prihvatilištu za odrasla i stara lica u Kumodraškoj ulici, gde su adekvatno zbrinuti. Kako je za Tanjug izjavila gradska sekretarka za socijalnu zaštitu Nataša Stanisavljević, Prihvatilište finansira Grad te korisnici istog imaju dovoljno hrane i sredstava za negu i higijenu, ali da je cilj gradske vlasti za 2020. godinu početak rekonstrukcije tog prihvatilišta kao i izgradnja novih.\n- Osim ovog koje se nalazi u Kumodraškoj ulici, biće izgrađeno još jedno prihvatilište kako svi ne bi morali da dolaze u jedan deo grada - najavila je Stanisavljevićeva.\nOna je apelovala na građane da pomognu onima koji žive na ulici i to tako što će ukoliko primete da nekome od tih ljudi nije dobro obavestiti bilo koji od 17 centara za socijalni rad, direktno Prihvatilište ili Hitnu pomoć.\n- Tokom hladnog talasa 2018. godine, u Sazonovoj ulici u Beogradu je, u saradnji sa Opštinom Vračar i Crvenim krstom Beograda, bilo organizovano privremeno prihvatilište gde su oni kojima je pomoć potrebna mogli da dobiju hranu i odeću, a tako će biti i ove godine. Prihvatilište ili dnevno svratište u Sazonovoj ulici biće otvoreno onog trenutka kada bude postojala potreba za tim, odnosno kada temperature budu niske - rekla je ona.\nStanisavljevićeva je poručila da je važno pomoći svakome ko se nalazi u teškoj materijalnoj situaciji, ističući da je jedna od najtežih situacija nemati krov nad glavom.\n- Nikome nije mesto na ulici, pogotovo u hladnim danima, ali različite životne okolnosti su neke ljude dovele do toga i naš je zadatak da im pomognemo i pružimo podršku kako bi mogli da izađu na pravi put. Konkretno, najveća je uloga Centra za socijalni rad i to kroz ostvarivanje njihovih prava, jer beskućnici imaju pravo i na novčanu socijalnu pomoć, jednokratne pomoći, intereventne pomoći, besplatni obrok - navela je Stanisavljevićeva.\nKako bi beskućnicima moglo da se pomogne na pravi način, istakla je da je veoma važno da se oni registruju, odnosno da se jave Centru za socijalni rad i izvade lična dokumenta.\nDirektorka Prihvatilišta za odrasla i stara lica Nevenka Nikić Simatković navela je da Prihvatilište može da primi 104 osobe kao i da poslednjih deset godina u ovaj prostor dolazi veliki broj građana starijih od 60 godina.\nNjima se pruža svaka vrsta pomoći, ali i podrška kako bi se vratili u normalne tokove.\nMali narod u velikom Beogradu: Imali su svoj budistčki hram, zvali smo ih Kinezima, mada to nisu\nPetoro povređeno u dve saobraćajne nesreće: Žena pešak zadobila teške traume\nVesić tvrdi da je doček u Beogradu među najmasovnijim u Evropi: Ovo su prve procene posećenosti\nPrihvatilište u Kumodraškoj\nOsetili ukus demokratije a mnogi će tek da osete.


Smena trenera - Blic Sport\nRINGIŠPIL U SUPERLIGI Smenjuju trenere na svaka dva meseca\nU jesenjoj sezoni šest klubova Superlige smenjivalo je trenere. Situacija po tom pitanju nije bila usijana kao minulih sezona, ali svakako jeste i dalje zabrinjavajuća.\nBarselonin košmar je završen, pečat na sezonu bez titula stavio je novi šampiona Španije Atletiko Madrid remijem 1:1 i ujedno uručio otkaz Herardu Martinu posle nepunih godinu dana na klupi slavnog kluba.\nMonpelje ostao bez trenera, Fernandez podneo ostavku\nTrener Monpeljea Žan Fernandez podneo je ostavku posle sedmog uzastopnog meča bez pobede u prvenstvu Francuske.\nBivši selektor Turske Ersun Janal pristao je da preuzme Fenerbahče, umesto Ajkuta Kocamana koji je podneo ostavku krajem maja, saopštio je turski klub.\nBekvalac novi trener niškog Radničkog\nSrpski fudbalski superligaš Radnički iz Niša imenovao je za novog šefa stručnog štaba Dragoljuba Bekvalca, dosadašnjeg trenera kragujevačkog Radničkog.\nJović novi trener Borca iz Banjaluke\nUpravni odbor fudbalskog kluba Borac iz Banjaluke imenovao je Dragana Jovića za novog šefa stručnog štaba.\nŠpanski fudbalski prvoligaš Selta iz Viga saopštila je da je novi trener tog kluba Luis Enrike, koji će na mestu šefa struke zameniti Abela Resinu.\nSelta opstala u Primeri, a otpustila trenera zbog "filozofskog neslaganja"!\nSelta iz Viga je saopštila da je raskinula saradnju sa trenerom Abelom Resinom, pošto je jedva izbegla ispadanje iz Primere.\nPotpredsednik Milana Adrijano Galijani rekao je da će se u sredu sastati sa Masimilijanom Alegrijem da bi razgovarali o budućnosti trenera u ovom fudbalskom klubu.\nRoča napustio PAO, Fabri pokušava da spasi što se spasiti može\nArgentinski fudbalski trener Huan Ramon Roča podneo je ostavku na mesto šefa stručnog štaba trofejnog grčkog kluba Panatinaikosa.\nOkser smenio trenera zbog 11 utakmica bez pobede\nFrancuski fudbalski klub Okser otpustio je trenera Lorana Furnijea, posle serije loših rezultata.\nLuka Pavićević ove sezone je posle četiri godine napustio nemačku Albu, a nije mu dugo trebalo da pronađe novi angažman i postane novi trener francuskog Roana.\nMarej otpustio trenera Meklagena\nBritanski teniser Endi Marej raskinuo je saradnju sa dosadašnjim trenerom Majlsom Meklagenom i najavio da će novog stručnjaka angažovati u septembru, po završetku Otvorenog prvenstva Sjedinjenih Američkih Država.


DC Junajted - LA Galaksi\nPonedeljak, 12/08 - Fudbal, SAD, MLS\n12/08DC Junajted vs LA GalaksiDa postigne pogodak - obe ekipetip: Da\nOvog vikenda su na programu novi interesantni mečevi u MLS šampionatu, a za vas smo ovog puta izdvojili duel između DC Junajteda i LA Galaksija. Meč između ove dve ekipe je zakazan za jedan sat i 30 minuta posle ponoći.\nFudbaleri DC Junajteda igraju sjajno ove sezone, i po svemu sudeći će doći do svog glavnog zacrtanog cilja a to je plasman u plej-of. Ipak, ono što bi moglo i te kako da zabrine sve navijače ove ekipe je činjenica da je klub nedavno napustio Vejn Runi, koji je sasvim sigurno bio ubedljivo najbolji fudbaler DC Junajteda. U poslednje vreme ekipa iz Vašingtona ne blista, pa tako na tri poslednja meča ne znaju za pobedu, a u tom periodu su doživeli jedan remi i dva poraza. Poslednji od ta dva je bio više nego ubedljiv pošto su na svom terenu doživeli katastrofalan poraz od Filadelfije (1:5).\nŠto se tiče Galaksija, sigurno je da ova ekipa igra dosta bolje nego prošle sezone kada nisu ni uspeli da dođu do plasmana u plej-of, što je bilo zaista veliko razočarenje. Ipak, ono što se mora priznati je da ni ekipa iz Los Anđelesa ne blista u poslednje vreme, pošto su na pet poslednjih mečeva ostvarili dve pobede i čak tri poraza. Zanimljivo je da su u poslednja dva kola oba puta poraženi i to oba puta bez primljenog gola. Prvo je od ekipe za koju sa dosta uspeha nastupa Zlatan Ibrahimović bio bolji Portland, i to sa više nego ubedljivih 4:0, da bi nakon toga u prošlom kolu i Atlanta slavila sa rezultatom 3:0.\nI jedni i drugi ne blistaju u poslednje vreme, ali je sigurno da će u ovom susretu baš iz tog razloga obe ekipe ići na pobedu što nam vrlo verovatno može doneti veliki broj golova. Mišljenja smo da će i jedni i drugi postići makar jedan gol na ovom susretu, pa vam toplo preporučujemo da probate sa igrom GG koju kladionica 10bet plaća sa kvotom 1.45.


Trivan: Mini hidroelektranama nije mesto u zaštićenim područjima | Novinska agencija Beta\nZELENA-SRBIJA | 06.06.2019 15:50 > 06.06 15:50\nTrivan: Mini hidroelektranama nije mesto u zaštićenim područjima\nEnergetski doprinos mini hidroelektrana energetskom sistemu Srbije je gotovo nikakav, šteta koju čine je velika, a njihovu gradnju treba dozvoliti samo van zaštićenih područja i po svetskim standardima, izjavio je danas ministar zaštite životne sredine Goran Trivan.\nOn je najavio da bi do kraja godine mogle da bude usvojene izmene zakona kojima bi gradnja tih objekata bila zabranjena u zaštićenim područjima.\n"Država mora da koristi obnovljive izvore energije, ali to mora da se radi razumno i sa merom. Ministarstvo već duže vreme radi na izmenama zakona kojima će se zabraniti njihova izgradnja u zaštićenim područjima, ostalo je da se usaglase još neki detalji", kazao je Trivan na simpozijumu "Uticaj malih hidroelektrana na životnu sredinu" koji je održan u Srpskoj akademiji nauka i umetnosti.\nPrema njegovim rečima, nije bilo direktnih pritisaka u vezi sa radom na izmeni zakona, osim pojedinih izjava i tekstova u medijima koje nije doživeo kao pritisak, već kao borbu mišljenja, odnosno borbu za interese.\nPodsetio je i da resorno Ministarstvo dve godine upozorava da mini hidroelektrane, zbog načina na koji su gradjene, nanose ogromnu štetu zaštićenim dobrima, menjaju uslove životne sredine i remete biološku ravnotežu.\n"Nije dobro da takve elektrane postoje u zaštićenim dobrima, a nisam protiv da budu i na drugim mestima, ali potrebno je da budu izgradjene po svetskim standardima, što znači da nije dopušteno da cevi kod derivacionih mini hidrocentrala budu posadjene u koritu, što je zabranjeno i najštetnije", kazao je on.\nDodao je i da bi država trebalo da razmisli da li joj je potreban baš derivacioni tip mini hidroelektrana ili bi mogle da se grade neke druge vrste kao što su pribranske koje bi, kako je naveo, bile korisne u pojedinim delovima Srbije.\nZapitao se i koja je to "epohalna korist" koju Srbija ima od derivacionuh mini hidroelektrana.\n"Siguran sam da bi, ukoliko se ukinu fid-in tarife za tu vrstu proizvodnje električne energije, takve elektrane prestale da se grade", naveo je Trivan i kazao i da je u Srbiji do sada izgradjeno oko 100 mini hidroelektrana.\nOn je upozorio da se mini hidroelektranae, zbog kojih se poslednjih godinu i po dana vodi debata, grade na izuzetno malim vodotokovima, koji su veoma osetljivi na svaku intervenciju koja može da poprimi dramatične razmere po živi svet.\nTrivan je podsetio i da je Srbije jedno od 40 područja u svetu po bogatstvu biosfere i da niko nema pravo da uništava to bogatstvo.\nNa pitanje u vezi sa slučajem izgradnje mini hidroelektrane u selu Rakita na Staroj planini, gde investitor još nije uklonio cevi, iako je Ministarstvo donelo rešenje o zabrani radova, Trivan je kazao da će, kao i do sada, sve biti sprovedeno u skladu sa zakonom.


Događaj "Godinu dana prije"\nDogađaj „Godinu dana prije“ odigrao se u Budvi otkrivanjem totema na kojem je počelo odbrojavanje do početka Igara malih zemalja Evrope 2019. Zanimljiv program bio je pripremljen i ispred zidina Starog grada uz veliku pomoć i podršku 120 volontera naše organizacije.\nZa tačno godinu, u Budvi će se okupiti sportisti iz devet evropskih zemalja sa manje od milion stanovnika – pored Crne Gore, na Igrama će učestvovati takmičari iz Malte, Andore, San Marina, Islanda, Luksemurga, Lihtenštajna, Monaka i Kipra.\nOkupiće se više od hiljadu takmičara i još toliko članova delegacija, kao i zvaničnika nacionalnih olimpijskih komiteta i sportskih saveza. Biće to prvo multi-sportsko takmičenje u našoj zemlji.\nNakon simboličnog obilježavanja godine do početka Igara, ispred zidina budvanskog Starog grada održana je svečanost, na kojoj je predstavljen značaj ove manifestacije i za Budvu i za Crnu Goru. Na toj svečanosti su govorili Dušan Simonović, predsjednik Crnogorskog olimpijskog komiteta, Dragan Krapović, gradonačelnik Budve, Miloš Lalević, direktor direktorata za sport u Ministarstvu sporta, kao i Jovana Ramović, ispred NVO Volonteri 2019.\nU revijalnom dijelu programa učestvovali su najmlađi sportisti iz odbojkaških klubova Mediteran i Libero, gimnastičarskog kluba Budva i karate kluba Budva.


Regling:Još uvek moguć kolaps grčkih banaka | Kamatica\nPočetna > vest > Regling:Još uvek moguć kolaps grčkih banaka\nRegling:Još uvek moguć kolaps grčkih banaka\nTekst objavljen: 16.07.2015 11:00\nČelnik Evropskog stabilizacionog mehanizma (ESM) Klaus Regling upozorio je danas da je moguć kolaps grčkog bankarskog sektora ako Atina ne osigura treći paket međunarodne finansijske pomoći, kao i da bi taj kolaps imao posledice po celu evrozonu.\n"Ukoliko ne bude programa, grčki bankarski sektor će doživeti kolaps", rekao je Regling za nemačku televiziju ARD, dodajući da su četiri najveće grčke banke od sistemskog značaja, prenosi Rojters.\n"Ako četiri sistemski relevantne banke u zemlji ne budu radile, to će imati ozbiljne posledice, ne samo po Grčku, već i po čitavu evrozonu", rekao je on.\nGrčki parlament podržao je rano jutros predlog zakona o hitnim merama za vođenje pregovora i zaključivanje sporazuma sa ESM.\nMeđu merama o kojima su se grčki poslanici izjašnjavali su podizanje poreza na dodatu vrednost, nezavisnost statističke službe, reforma penzionog sistema, jačanje finansijskog sektora, smanjenje obima nenaplativih zajmova i eliminisanje političkog uticaja na bankarski sektor, liberalizacija privrede, privatizacija elektrodistibucione mreže i reforma tržišta rada.\nfinansijska pomoć Grčka grčke banke Atina banke bankarski sektor


cenzura : Južne vesti\n13:19, 23. 4. 2019.\nOtkazivanje debate u Nišu kojom je trebalo da moderira Olja Bećković, a učestvuju Čedomir Čupić, Milojko Pantić, Ivan Ivanović i Vesna Mališić, demokrate opisuju kao brutalno nasrtanje na slobodu i još jedan pritisak vlasti. Razlog za otkazivanje prostora u "New City" hotelu iz DS-a smatraju nedostojnim polemike, providnim i već korišćenim izgovorom.\n14:30, 23. 1. 2019.\nOno što gledaoci različitih televizija koje imaju isti sadržaj u informativnim emisijama već dugo pretpostavljaju - da određene ličnosti targetiraju i istovetno izveštavaju po nečijem nalogu, prvi put je i zvanično potvrđeno - "Južne vesti" došle su do mejlova koji stižu na adrese više lokalnih medija u Srbiji.\nOlja Bećković: Da slobodni mediji nemaju podršku javnosti ne bi ih gušili\n07:10, 29. 10. 2018.\nOd kada su "zapušena usta velikom broju novinara, ugašene emisije i ućutkani mediji", kaže Olja Bećković u FoNetovoj emisiji "Kvaka 23", "velika grupa analitičara, profesora, umetnika, intelektualaca, nema gde da se pojavi, jer se na nacionalnim televizijama pojavljuje samo vlast". Bećkovićeva veruje da se mediji i novinari guše i sklanjaju upravo zato što imaju podršku javnosti.


Nema uslova za ministarstvo poljoprivrede BiH | Banjaluka.net\nNema uslova za ministarstvo poljoprivrede BiH\nMinistar spoljne trgovine i ekonomskih odnosa u Savjetu ministara BiH Mirko Šarović tvrdi da nema uslova za uspostavljanje ministarstva poljoprivrede i ruralnog razvoja na nivou BiH.\nŠarović u intervjuu Srni naglašava da je za tako nešto potrebna saglasnost i Republike Srpske i Federacije BiH.\nKada je riječ o “tradicionalnoj trgovini” koja se odnosi na prilagođavanje Sporazuma o stabilizaciji i pridruživanju /SSP/, Šarović navodi da je Predsjedništvo BiH nedavno odlučilo da koriguje pregovaračku poziciju BiH.\nPredloženo je da se u pregovorima sa EU “adaptacija” SSP-a odvija fazno, što se dosta podudara i sa zahtjevima privrednika u BiH koji predlažu da ovaj problem bude rješavan primjenom kvota i snižavanjem carinskih opterećenja za sve proizvode.\n-Takva realizacija dovela bi do najmanje negativnih efekata za proizvođače iz BiH- pojašnjava Šarović.\nOn ističe da se “trenutno sa EU vrše samo tehničke konsultacije, pa u ovoj fazi nije poznato da li Brisel pristaje na ovu ponudu iz BiH”.\nPrema njegovom mišljenju, eventualne štete koje bi nastale prilagođavanjem SSP-a samo je djelimično moguće “ispeglati” ruskim tržištem, jer BiH zbog smanjenog obima proizvodnje ne može biti konkurentna na ruskom tržištu, osim u nekoliko proizvodnih grupa.\nŠarović upozorava da će BiH imati slične probleme kao i Hrvatska ako Srbija prije BiH postane članica EU, s obzirom na to da je sa Beogradom potpisala slobodnu trgovinu bez carina u okviru CEFTA sporazuma.\nOn naglašava da se Ministarstvo spoljne trgovine i ekonomskih odnosa BiH posljednjih mjeseci uveliko priprema za ispunjavanje potrebnih uslova za izvoz bijelog pilećeg mesa i jaja u EU.\nŠarović smatra da je izvoz crvenog mesa u EU najzahtjevniji cilj jer je povezan sa više preduslova, pa će se BiH za ovaj zadatak duže pripremati.\nKada je riječ o sankcijama Energetske zajednice prema BiH, Šarović zaključuje za Srnu da od spremnosti na dogovor Republike Srpske i Federacije BiH zavisi da li će oblast gasa biti regulisana jednim zakonom na nivou BiH ili sa dva harmonizovana entitetska.\n“ON I NJEGOVIH 40 REFERENDUMA”: Stanivuković podsjetio koliko dugo Dodik otcjepljuje Srpsku (VIDEO)


09.11.2019 / 10:44 Svijet - Zastupnica u EP\nFrancuska je uzela cijelu Evropsku uniju (EU) kao svog taoca, kaže u intervjuu za Radio Sarajevo Tanja Fajon, dugogodišnja zastupnica u Evropskom parlamentu (EP) iz Slovenije i predsjednica Odbora Evropskog parlamenta za stabilizaciju i pridruživanje ...\n... Srbije Evropskoj uniji, a prenosi Tanjug.\nFajon je otvoreno govorila o evropskoj budućnosti Balkana, zastojima na tom putu, izazovima jačanja utjecaja Rusije, Kine, Turske, kao i hrvatskom predsjedavanju EU-a.\nPovodom nedavne odluke u vezi sa slučajem Albanije i Sjeverne Makedonije rekla je da to nije slavan trenutak za EU i da se ona već nekoliko puta žalila zbog neotvaranja pregovora s tim zemljama.\n"Francuska je uzela cijelu Uniju kao svog taoca", rekla je, dodajući da je sada na testu posvećenost EU-a evropskoj integraciji Zapadnog Balkana, pa da, osim Francuske, kad je riječ o nekim drugim balkanskim zemljama, tu imamo i Holandiju, Dansku, Njemačku i da se ta atmosfera nekako mijenja.\nNaglasila je da evropske integracije zemalja zapadnog Balkana jesu i ostaju važna strateška politika u "našem zajedničkom interesu".\nOdgovarajući na pitanje novinara otvara li se time prostor zemljama poput Rusije, Turske, Kine za popunjavanje vakuuma i u geopolitičkom smislu, kao i vidi li EU interese takvih faktora, Fajon je rekla da ih sigurno vidi.\n"Sad smo u situaciji kad još čekamo novu Evropsku komisiju. Mi smo, naravno, bili veoma jasni da odgovornost za nedonošenje pozitivne odluke nije na zemljama koje su se s pravom nadale u pozitivan ishod. One su ispunile ono što su obećale. Unija je ta koja nije ostvarila obećanje dato zbog unutrašnjih pitanja. To škodi kredibilitetu Unije, ne samo na Zapadnom Balkanu nego i šire", rekla je.\nPodsjetila je da je nedavno u Evropskom parlamentu usvojena Rezolucija u kojoj stoji da je, naravno, cijeli Zapadni Balkan dio Evrope, da je uvijek bio i uvijek će biti.\nUpitana šta očekuje od hrvatskog predsjedavanja Evropskom unijom, rekla je da će Hrvatska preuzeti veliku odgovornost, s obzirom na to da će prvi put biti na čelu EU-a.\n"Očekujem da će preuzeti tu odgovornost odgovorno i biti veliki prijatelj svih zemalja regije, naročito Bosne i Hercegovine, jer imaju veliko iskustvo i mogu pomoći toj zemlji na tom putu. To je sve što očekujem", rekla je, dodajući da se nada da će ispuniti ta očekivanja, koja nisu samo njena nego i očekivanja mnogih u Briselu.


Vidović: Uspješna emisija obveznica otvorila mogućnost za brojne proaktivne mjere vlade | Banjaluka.net\nVidović: Uspješna emisija obveznica otvorila mogućnost za brojne proaktivne mjere vlade\nMinistar finansija Republike Srpske Zora Vidović izjavila je u intervjuu Srni da je uspješna emisija obveznica Srpske na Londonskoj berzi otvorila mogućnost Vladi da preduzima brojne proaktivne mjere na drugim frontovima, a iz sredstava prikupljenih po drugim osnovama i iz drugih izvora, pa nije čudno niti neubičajeno da onima koji nisu vjerovali u uspjeh Vlade Srpske to smeta.\n“Jasno je da imamo razloga da budemo itekako ponosni na uspješan izlazak Republike Srpske na međunarodno tržište kapitala. Ono na šta smo posebno ponosni jeste činjenica da su obveznice emitovane na Londonskoj berzi u formatu REG S i 144 A, što znači da su zadovoljile najstrože uslove, što evropskih, što regulatora tržišta HOV u SAD. Svima onima koji se razumiju u finansijska tržišta, sama činjenica u kom formatu su obveznice emitovane, govori dovoljno”, istakla je Vidovićeva.\nNegativne kritike u vezi sa londonskom berzom ispolitizovane s ciljem obmane glasača\nNa pitanje da prokomentariše negativne kritike u vezi sa tim zaduženjem, navodno previsokom kamatom i slično, iako je izlazak na međunarodno tržište kapitala krupan korak za Srpsku, ministar finansija je rekla da je, nažalost, u ovom slučaju bilo mnogo negativnih kritika koje nisu bile utemeljene na činjenicama, već su ispolitizovane sa ciljem obmane glasačkog tijela.\n“Upoređivali su se različiti oblici zaduživanja, zaduživanja za različite najmene, kao što je projektno i budžetsko finansiranje, te konačno zaduživanje različite ročnosti. S tim u vezi, potrebno je naglasiti da se ne može porediti kratkoročno zaduživanje putem aukcije trezorskih zapisa kod kojih je, sa obzirom na ročnost, odnosno rizik kamata znatno niža sa dugoročnim zaduženjem na primjer putem emisije obveznica na domaćem ili međunarodnom finansijskom tržištu kao što je bilo ovo posljednje na Londonskoj berzi. S obzirom na to da je riječ o različitoj ročnosti, te da je vrijeme dospijeća u obrnutoj proporciji sa rizicima koji utiču na cijenu kapitala, uvijek je dugoročni kapital skuplji od kratkoročnog”; pojasnila je Vidovićeva.\nOna je dodala da je činjenica i da je postignuti kupon od 4,75 odsto za obveznice Republike Srpske emitovane na Londonskoj berzi najniži kupon postignut ikada za suverenog emitenta kreditnog rejtinga B3 stabilan /Moody’s/ ili B /S&P/ koji prvi put emituje obveznice, te krajnje realan u skladu sa svim okolnostima u kojima egzistira Republika Srpska.\nVidovićeva je naglasila da su svi oni koji prate ekonomske i finansijske tokove itekako upoznati sa navedenim.\n“Zaduživanje suverenih država putem emisije obveznica dešava se već više decenija širom svijeta. Republika Srpska, kao suvereni entitet unutar državne zajednice BiH je prva od svih nivoa vlasti unutar BiH napravila taj korak i pozicionirala nas na sceni međunarodnog finansijskog tržišta. Svi koji se prvi put ‘nađu’ na berzi očekuju nešto viši kupon, što je uobičajeno kod svih vidova zaduživanja i privatnih i pravnih lica, ne samo suverenih i subsuverenih emitenata. Činjenica da se emitent prvi put pojavljuje na berzi, te da je samim tim nedovoljno poznat u očima investitora, naravno utiče na cijenu kapitala”, istakla je ministar finansija Srpske.\nPored toga, pojasnila je Vidovićeva, emitent koji prvi put emituje svoje dužničke HOV uvijek plaća i tzv. premiju novog emitenta NIP /The new issue premium/.\n“‘Poznat’ emitent ima veće povjerenje investitora, nosi niži rizik, pa samim tim kamatna stopa koju ostvari je znatno niža. U vezi s tim, ukoliko bi se htjela porediti kamatna stopa koju smo mi ostvarili i kamatna stopa na dužničke hartije od vrijednosti zemalja iz regiona i šire, trebalo bi uporediti našu kamatnu stopu sa ostvarenim kamatnim stopama prilikom prvog izlaska ovih zemanja na međunarodno finansijsko tržište”, rekla je Vidovićeva.\nOmjer javnog duga i BDP u zakonskim granicama i najniži u regionu\nVidovićeva je dodala da je potrebno istaći i da je pandemija virusa korona stvorila određene teškoće u ekonomijama svih zemalja svijeta što je dovelo do povećanog zaduživanja emitenata širom svijeta.\nPrema njenim riječima, pomenuti poremećaji na tržištu, uz visok stepen neizvjesnosti u smislu oporavka ekonomija od posljedica pandemije su neminovno doveli i do određenog rasta cijene pozajmljenog kapitala.\nTakođe, rekla je Vidovićeva, važno je naglasiti i da je Narodna skupština Republike Srpske u Odluci o dugoročnom zaduživanju za 2021. godinu ograničila visinu kamatne stope po kojoj se Srpska može zadužiti emisijom obveznica na međunarodnom tržištu i da se takva volja predstavnika naroda ispoštovala.\n“Podaci koji govore u prilog svemu prethodno rečenom jesu i oni koji se tiču stanja javnog duga Republike Srpske o kojima se, takođe, često polemiše u medijima. Omjer javnog duga i BDP-a, odnosno učešće javnog duga Republike Srpske u BDP-u je 43 odsto, dakle, apsolutno u zakonskim granicama /do 55 odsto/ i treba naglasiti, među najnižima u regionu. Poređenja radi, kod Srbije je to 57,4 odsto, Hrvatske 89 odsto, a Crne Gore 105 odsto od BDP-a”, precizirala je Vidovićeva.\nNa pitanje kakav je plan za utrošak sredstava od emisije obveznica s obzirom na činjenicu da se u medijima pojavljuju različite informacije o toj temi, ministar finansija je istakla da će ta sredstva biti utrošena za finansiranje budžetskog deficita koji, između ostalog, uključuje rashode na ime realokacije sredstava za Kompenzacioni fond Republike Srpske s ciljem sprovođenja mjera za ublažavanje efekata pandemije kovid 19 na privredu i stanovništvo Republike Srpske, te za servis dijela duga iz ranijeg perioda.\n“Ovakvo opredjeljenje Vlade Republike Srpske je vidljivo i u Odluci o prihvatanju zaduženja emisijom obveznica na međunarodnom finansijskom tržištu. Donošenjem i objavljivanjem ove odluke Vlada Repubike Srpske je prihvatila obavezu utroška sredstava za navedene namjene, a pomenuta namjena prikupljenih sredstava je vidljiva i u Prospektu objavljenom i javno dostupnom na Londonskoj berzi. Svi ostali navodi o utrošku prikupljenih sredstava emisijom obveznica Republike Srpske na Londonskoj berzi koji se pominju u medijima su proizvod krajnje malicioznih spekulacija i pokušaja politizacije cijelog ovog, slobodno možemo reći istorijskog, procesa”, ocijenila je Vidovićeva.\nPrema njenim riječima, prvi cilj koji je Vlada Republike Srpske postavila pred sebe izradom budžeta za 2021. godinu, i kojeg je prihvatila i Narodna skupština Republike Srpske, jeste oporavak privrede i otklanjanje negativnih ekonomskih posljedica pandemije virusa korona na privredu i stanovništvo Republike Srpske.\nUpitana ko su kupci obveznica Republike Srpske emitovanih na Londonskoj berzi, iz kojih su zemalja i o kojoj vrsti investitora je riječ, Vidovićeva je rekla da su, u skladu sa međunarodnim standardima i dobrim običajima u poslovanju, informacije o investitorima koji su kupili obveznice Republike Srpske emitovane na Londonskoj berzi dužni čuvati kao poslovnu tajnu kako bi zaštitili interese investitora.\n“Investitori su kvalifikovani institucionalni investitori u skladu sa procedurama REG S i 144 A, sa sjedištima u Evropskoj uniji i SAD, te po jedan investitor sa sjedištem u Republici Srpskoj i u FBiH”, navela je Vidovićeva.\nZaduživanje kod MMF-a najčešće uslovljeno i političkim aktivnostima\nGovoreći o poteškoćama koje je Republika Srpska imala pri posljednjem dogovoru sa MMF-om o kreditnom aranžmanu, odnosno zašto se odlučila na kraju za zaduživanje na Londonskoj berzi, ministar finansija Srpske je u intervjuu Srni navela da generalno govoreći saradnju sa MMF-om može ocijeniti kao dobru i uspješnu.\n“Međutim, zbog javnosti potrebno je reći istinu, odnosno istaći da je zaduživanje kod MMF-a najčešće uslovljeno i određenim političkim predaktivnostima ili aktivnostima i sprovođenjem brojnih mjera koje podrazumijevaju donošenje različitih pravnih akata svih nivoa vlasti unutar BiH”, pojasnila je Vidovićeva.\nS obzirom na to da je prvenstveni cilj Vlade Srpske pomoć što hitnijeg oporavka privrede i stanovništva od negativnih posljedica pandemije Kovid 19, istakla je ministar finansija, Republika Srpska nije sebi mogla priuštiti luksuz neizvjesnosti prihodovanja sredstava iz kredita MMF-a, odnosno njihovu potrošnju za namjene koje nisu konzistentne sa navedenim opredjeljenjem.\nOna je rekla da se iz tog razloga Vlada Republike Srpske opredijelila za emisiju obveznica na međunarodnom finansijskom tržištu.\nZa sanaciju posljedica pandemije do sada isplaćeno 227,6 miliona KM\nGovoreći o tome koliko je sredstava usmjereno na pomoć oporavku privrede od posljedica pandemije korona virusa prije samog zaduženja na Londonskoj berzi, Vidovićeva je navela da je iz Kompenzacionog fonda i Fonda solidarnosti za obnovu Republike Srpske za sanaciju i ublažavanje posljedica virusa korona od početka pandemije isplaćeno 227,6 miliona KM.\n“U 2020. godini direktno iz fondova isplaćeno je 180,6 miliona KM i to iz Kompenzacionog fonda 61,3 miliona, a iz Fonda solidarnosti za obnovu 119,3 miliona KM, a od početka ove godine iz Kompenzacionog fonda isplaćeno je još 47 miliona KM”, rekla je Vidovićeva.\nOsim podrške u vidu isplate iz fondova, dodala je ministar finansija, Vlada Republike Srpske je za sanaciju posljedica pandemije usvojila niz mjera podrške poslovnoj zajednici i građanima.\n“Vlada Republike Srpske je osnovala i poseban Garantni program Republike Srpske na osnovu kojeg je mikro, malim i srednjim preduzećima olakšan pristup finansijskim sredstvima putem garancija. Ukupan iznos garancija je 50 miliona KM, a stopa pokrića po kreditu iznosi 70 odsto glavnice. Ciljni volumen kredita je 238 miliona KM. Podaci banaka pokazuju da vlada veliko interesovanje privrednika za ovaj vid podrške za sanaciju posljedica pandemije”, istakla je Vidovićeva.\nOna je dodala da je pozitivan pokazatelj u smislu oporavka privrede i stanje BDP-a.\n“Republika Srpska je u prošloj godini imala minimalan pad BDP-a od 2,8 odsto, što je manje od pada koji je imala Federacija BiH, ali i BiH, a, osim toga primjetan je i rast BDP-a u prvom kvartalu ove godine, što je sve dokaz da pomenute mjere Vlade s ciljem ublažavanja štetnih posljedica pandemije daju dobre rezultate.\nNa pitanje kako gleda na sveukupnu borbu Republike Srpske sa pandemijom, Vidovićeva je konstatovala da je ta borba duga i neizvjesna, ali se Srpska, uprkos svemu, uspješno nosi sa njom i redovno izmiruje budžetske obaveze.\n“Republika Srpska je sa tog aspekta pokazala isključivo snagu, nikako slabost”, zaključila je Vidovićeva u intervjuu Srni.


Iva Pavlović šampionka Srbije u akvatlonu - KRAGUJEVAČKI SPORT\nSezona triatlon takmičenja u Srbiji nastavljena je državnim prvenstvom u akvatlonu, koje je u organizaciji Triatlon kluba 3 sporta Ahil održano na Vršačkom jezeru. U muškoj trci najuspešniji je bio Vladimir Danko iz ekipe Trilogy, dok je u konkurenciji dama prvo mesto pripalo Ivi Pavlović, članici Kluba ekstremnih sportova Kragujevac.\nMlada Kragujevčanka, koja je nedavno predstavljala Srbiju na Evropskom juniorskom kupu u Mađarskoj, gde je zauzela 27. mesto, trku koja se sastojala od 1 km plivanja i 5.2 km trčanja završila je u vremenu od 38 minuta, 28 sekundi i 65 stotinki.\nDrugoplasirana Anja Davidović iz pančevačkog Tamiša na cilj je stigla dva minuta kasnije (40:51), dok je treće mesto zauzela Lara Hofman iz AR BG-a (41:01).\nPored zlata u apsolutnoj kategoriji, Ivi Pavlović pripalo je prvo mesto i u konkurenciji mlađih juniorki.\nNa najviši stepenik pobedničkog podijuma popeo se još jedan član KES Kragujevac, 9-godišnji Petar Pavlović, koji je bio najuspešniji u konkurenciji mlađih pionira. On je trku koja se sastojala od 50 m plivanja i 500 m trčanja završio za 3 minuta, 40 sekundi i 90 stotinki.\nZapažen nastup na ovom takmičenju imala je i mlađa kadetkinja Maša Marković, koja je zauzela drugo mesto u svojoj uzrasnoj grupi.\nNapomenimo i to da na trci u Vršcu nije nastupio jedan od najboljih srpskih triatlonaca Strahinja Trakić, koji se priprema za 22. avgust i učešće na Ironman trci u Kopehagenu.\nPrevious Strahinja Trakić i Iva Pavlović vicešampioni Srbije u sprint triatlonu\nNext Trakić novi državni rekorder na Ironman distanci


Radmanović i Tadić za jačanje međudržavne saradnje\nPredsedavajući Predsedništva Bosne i Hercegovine Nebojša Radmanović i predsednik Srbije Boris Tadić založili su se danas u Beogradu za jačanje saradnje dve zemlje i osudili poteze koji vode radikalizaciji kako odnosa unutar Bosne i Hercegovine, tako i odnosa Bosne i Hercegovine i Srbije.\nRadmanović je na konferenciji za novinare rekao da se lideri BiH slažu kada je reč o opredeljenju za evroatlantske integracije, ali da do problema dolazi zbog različitog tumačenja Dejtonskog sporazuma.\nIstičući da je BiH opredeljena i za EU i NATO, Radmanović je rekao da "te dve stvari jesu ono o čemu smo jedinstveni". "Problemi u BiH\npostoje zbog različitog tumačenja Dejtonskog mirovnog sporazuma, prisustva visokog predstavnika međunarodnog zajednice koji ima konačnu reč u BiH", dodao je on.\nTadić je rekao da je za Beograd prihvatljivo sve što je dogovor unutar BiH, dogovor sva tri naroda u BiH, dok ono što je nametnuto za Srbiju, kao garanta Dejtonskog sporazuma, nije prihvatljhivo.\n"Srbija snažno podržava Dejtonski sporazum i sve političke implikacije tog sporazuma. To znači nijednog trenutka Srbija ne dovodi u pitanje integritet BiH, naprotiv, smatra da je integritet BiH od izuzetne važnosti za stabilnost čitavog regiona", poručio je Tadić.\nPredsednik Srbije izrazio je žaljenje što hrvatski i bošnjački član Predsedništva BiH Željko Komšić i Haris Silajdžić nisu došli u Beograd, istakavši da su oni uvek dobrodošli u Srbiju.\n"Srbija je prijatelj BiH, Srbija je prijatelj svih naroda koji žive u BiH ne samo srpskog već i bošanjačkog i hrvatskog", poručio je Tadić ističući da je "demokratski dijalog u BiH nužna pretpostavka političke stabilnosti" te zemlje.\nPodsećajući na specijalne odnose sa RS, Tadić je rekao da oni "nijednog trenutka ne dovode u pitanje principijelni stav Srbije o podršci integritetu BiH" i dodao da je Srbija zainteresovana za iste takve odnose sa Federacijom.\n"Srbija snažno podržava sve ono što se dogovore predstavnici naroda BiH i u tom smislu i evropske i evroatlantske integracije", ponovio je\nTadić, dodajući da Srbija tako podržava i Prudski sporazum bosanskih lidera o ustavnim reformama.\nRadmanović je ukazao da je veoma važno kada Srbija kao garant Dejtona kaže da je za poštovanje tog sporazuma što podrazumeva celovitu BiH ali i unutrašnje odnose vezane za dva entiteta i konsenzus tri konstitutivna naroda.\nNa pitanje da prokomentariše Komšićev zahtev za raspisivanje poternice za bivšim predsednicima Jugoslavije Dobricom Ćosićem i Zoranom Lilićem, Radmanović je ocenio da je to "u funkciji radikalizacije odnosa u BiH i odnosa sa Srbijom".\nTadić je rekao da o tome ne odlučuju predsednici i da to pitanje treba prepustiti pravosudnim organima.\nPovodom informacija da je Silajdžić predložio za novog ambasadora u Srbiji jednog od osumnjičenih za napad na Tuzlansku kolonu, Tadić i\nRadmanović su rekli da im tako nešto nije poznato, a bosanski zvaničnik je naveo da je Predsedništvo imenovalo ambasadora.


CRTA :Biračka mesta za ponovljene parlamentarne izbore otvorena glasanje - CRTA\nBiračka mesta za ponovljene parlamentarne izbore otvorena glasanje\nAktuelnosti / 04.05.2016.\nOtvaranje 15 biračkih mesta na kojima se ponavlja glasanje na parlamentarnim izborima proteklo je u skladu sa propisanim procedurama saopštila je CRTA posmatračka misija «Građani na straži». Na ovih 15 biračkih mesta pravo glasa ima ukupno 19.631 građanin.\nBiračka mesta otvorena su na vreme. Samo je u Nišu biračko mesto 16 Pantelej otvoreno nešto pre sedam časova. Posmatrači, koji su raspoređeni na svih 15 biračkih mesta, javljaju da je na svim biračkim mestima glasačka kutija bila prazna pre nego što je zapečaćena kao i da je kontrolni listić ubačen u glasačku kutiju na početku samog glasanja.\nSva biračka mesta su organizovana u skladu sa propisanim procedurama. Na otvaranju svih biračkih mesta bili su prisutni svi članovi stalnog sastava biračkog odbora.\nPosmatrači CRTA posmatračke misije “Građani na straži” raspoređeni su na svih 15 biračkih mesta na kojima se ponavlja glasanje na parlamentranim izborima. Posmatrači prate najvažnije aspekte procesa glasanja u vezi sa otvaranjem biračkih mesta, tokom glasanja, zatvaranjem biračkih mesta i prebrojavanjem glasova.\nPonovno glasanje održava se na 15 biračkih mesta, i to: na dva biračka mesta u Beogradu (BM 22 Novi Beograd, BM 48 Palilula,) na pet u Nišu (BM 4 Medijana, BM 28 Palilula, BM 13, BM 16, BM 23 Pantelej), na po dva u Vranju (BM 24 i BM 65) i Jagodini (BM 29 i BM 57), i na po jednom u Bačkoj Topoli (BM 9), Sremskim Karlovcima (BM 5), Kladovu (BM 24) i Užicu (BM 86).\nPrva konferencija za novinare CRTA posmatračke misije “Građani na straži” biće u 18 časova a nakon 20 časova (zatvaranja birališta i prebrojavanja glasova) CRTA će saopštiti i rezultate.\nDo 10 časova glasalo 7,06 odsto građana na ponovljenim izborima 15 biračkih mesta\nDo 13 časova glasalo 17,88 odsto građana na ponovljenim izborima na 15 biračkih mesta\nDo 16 časova glasalo 27,81 odsto građana na ponovljenim izborima na 15 biračkih mesta\nDo 18 časova glasalo 35,26 odsto građana na ponovljenim izborima na 15 biračkih mesta\nDo 19 časova glasalo 38,86 odsto građana na ponovljenim izborima na 15 biračkih mesta


Cena električnog Harley Davidson motora napokon otkrivena - Muški magazin - trendovi, fitness, lifestyle, saveti, devojke... `\nČak je i brend koji je sinonim za benzin, glasne zvukove i motore sa unutrašnjim sagorevanjem odlučio da kreira električnu verziju, jer je jasno da u skorijoj budućnosti goriva više neće biti...\nHarley Davidson je kompanija koja decenijama proizvodi neverovatno snažne i bučne dvotočkaše koji su postali sinonim slobode, bunta i rokenrola. Međutim, ni kreatori Harley motora nisu mogli da izbegnu činjenicu da je goriva sve manje i da će jednog dana sigurno nestati. Zato je Harley Davidson kompanija odlučila da predstavi svoje prvo električno vozilo koje nosi naziv LiveWire.\nReč je o projektu koji je započet pre 4 godine i koji je napokon realizovan. Električni agregat koji će se nalaziti u ovom motoru će proizvoditi 74 konjske snage i omogućiće vozačima performanse na koje su navikli. Ipak, mnogi vozači ovih motora nemaju lepo mišljenje o ovoj električnoj verziji, jer kažu da se tako gubi čitava suština ovog brenda. Takođe, mnogi dodaju i nedostatak karakterističnog zvuka motora koji će verovatno biti izgubljen zbog električnog agregata, osim ako Harley Davidson kompanija ne dođe do nekog rešenja koje će stvarati dobro poznati zvuk.\nKompanija Harley Davidson je sada otkrila i po neki detalj o ovom motoru. Prva stvar koju smo saznali jeste da je cena ovog dvotočkaša 29,799 dolara. Drugi detalji tiču se performansi i samog električnog agregata. Novi LiveWire motor moćiće maksimlano da pređe 100 kilometara sa jednim punjenjem, što je zaista mala kilometraža, ali iz Harley Davidson kompanije kažu da su oni hteli da omoguće vozačima da brže pune baterije motora, to znači da ćete posle pređenog puta od 100 kilometara, morati da punite bateriju pola sata, kako biste nastavili putovanje. Kada se uzme u obzir da se neka električna vozila pune i do 24 sata, onda se ovo čini kao idealno rešenje koje štedi vreme. Takođe, motor će biti prilično brz i moćiće da brzinu od 0 do 100 km/h postigne za 3. 5 sekundi.\nIz kompanije kažu da je ovo put budućnosti koji svaka velika kompanija mora da prihvati, jer je fosilnog goriva sve manje i jer ga verovatno neće biti u periodu od 30 godina. Ovaj motor možemo očekivati na ulicama 2022. godine\nPROČITAJTE SLEDEĆI TEKST: Prvi 3D štampani e-motor na svetu


Obradović: Brutalno prebijanje nedužnih je uvek poslednja faza jednog režima | WebTribune\nHome SPEKTAR OBRADOVIĆ: Brutalno prebijanje nedužnih je uvek poslednja faza jednog režima – PORUKA VUČIĆU – VIDEO\nPosted date: јул 14, 2020 In: SPEKTAR\nPredsednik Dveri Boško Obradović izjavio je za N1 da je osipanje broja ljudi na protestima samo “zatišje pred buru”, te da su se u prethodnih nedelju dana izdvojile tri grupe zahteva oko kojih mogu da se ujedine svi demonstranti.\nZahtevi su – oslobađanje građana uhapšenih na protestima i odgovornost policijskog vrha, smena Kriznog štaba za suzbijanje koronavirusa, i poništavanje “lažnih izbora” i formiranje prelazne vlade stručnjaka koja bi obezbedila uslove za poštene i slobodne izbore u roku od devet do dvanaest meseci.\nGrađani Srbije već nedelju dana protestuju u više gradova u zemlji, ali je primetno da se iz večeri u veče okuplja sve manje ljudi. Obradović je u Novom danu TV N1, međutim, istakao da je reč o “zatišju pred buru”, i da je uveren da protesti ne mogu stati, jer kako je objasnio, građani više nemaju drugi kanal preko kojeg mogu da izraze svoje nezadovoljstvo, osim na ulici koja je postala “narodni parlament”.\nI upravo su se u tom “narodnom parlamentu”, prema Obradovićevim rečima, iskristalisale tri grupe zahteva oko kojih se mogu ujediniti svi demonstranti.\nKonačno, treći set su konkretni politički zahtevi, a to su poništavanje “lažnih izbora” i formiranje prelazne tehničke vlade stručnjaka, u kojoj neće biti ni predstavnici vlati, ni predstavnici opozicije, a koja bi sanirala epidemiju koronavirusa, pomogla oporavak srpske privrede i obezbedila uslove za održavanje poštenih i slobodnih izbora u roku od devet do dvanaest meseci, precizirao je gost Novog dana.\n“Sve naše razlike treba ostaviti za vreme kada Srbija ponovo bude slobodna i demokratska zemlja, do tada je najvažnije postići jedinstvo oko ovih važnih i konkretnih političkih zahteva. Protesti iako treba da budu mirni i nenasilni, ne smeju da budu ni neaktivni i mrtvi. U borbi protiv nedemokratskog režima dozvoljen je svaki oblik demkratskog otpora: i protesti, i demonstracije, i građanska neposlušnost, i blokade puteva, i blokade državnih instirucija”, poručio je Obradović.\nUpitan da li će se pridružiti lideru Dosta je bilo Saši Raduloviću u današnjem protestu ispred Upravnog suda koji bi trebalo da razmatra žalbe tog pokreta povodom parlamentarnih izbora, Obradović je rekao da podržava blokadu svih državnih institucija koje ne rade svoj posao, a naročito Ustavnog i Upravnog suda koji su “bukvalno ukinuli svoje nadležnosti”, ali da se sa Radulovićem nije saglasan u samo jednoj stvari – nije dovoljno poništavanje i ponavljanje “lažnih izbora” pod istim uslovima, već je neophodno insistirati i na formiranju prelazne tehničke vlade.\nLider Dveri tvrdi i da režimski mediji forsiraju lažne vesti o suprostavljenosti građana na protestima i lidera opozicije. “Naravno da postoje oni koji ne veruju političarima. Ljudi na to imaju pravo, i ja ih pozivam – ako ste nezadovoljni, uđite u politiku, formirajte nove političke organizacije. Ja sam za smenu generacije u politici”, istakao je.\nObradović je podsetio i da je lično bio svedok “brutalne intervencije žandarmerije” u Bulevaru kralja Aleksandra, kada su, kako je reka, bez ikakvog upozorenja i razloga počeli da biju sve redom, uključujući i njega. Spremnost da se vlast brani i brutalnim fizičkim prbijanjem uvek je završna faza jednog režima, ocenio je Obradović i pozvao ljude da i dalje izlaze na proteste.\nOsvrćući se na nastavak dijaloga Beograda i Prištine u četvrtak u Briselu, Obradović je upitao ko je ovlastio predsednika Vučića da pregovara o Kosovu i ocenio da je tema očigledno priznavanje “lažne države Kosovo”.\n“Budite uvereni da se izdaja u srpskom narodu ne prašta, i da ne može mirno proći. Naravno da ćemo svi biti na ulici, to je kršenje Ustava, Rezolucije 1244, i predsedničke zakletve. To je izdaja kompletne srspke istorije koja počiva na kosovskom zavetu. Nema važnijeg državnog interesa od očuvanja Kosova”, rekao je Obradović i poručio Vučiću da će krivično odgovarati za priznjanje okupacije i kršenje Ustava, suvereniteta i teritorijalnog integriteta.


Svetski dan metrologije 2017 | ATS\n20. maj, Svetski dan metrologije, je dan kada se obeležava godišnjica potpisivanja Metarske konvencije iz 1875. godine. Ovaj sporazum obezbeđuje osnovu za koherentan sistem merenja širom sveta na kom počivaju naučna otkrića i inovacije, industrijska proizvodnja i međunarodna trgovina, kao i unapređenje kvaliteta života i zaštita životne sredine na globalnom nivou.\nTema Svetskog dana metrologije 2017. je: Merenja u transportu. Ova tema je izabrana jer transport igra veoma važnu ulogu u savremenom svetu. Ne samo da se krećemo mi, već se transportuje i hrana koju jedemo, odeća koju nosimo, dobra koja koristimo i od kojih zavisimo, ne zaboravljajući pri tom sirovine od kojih je sve to napravljeno. Da bi smo ovo uradili bezbedno, efikasno i sa minimalnim uticajem na životnu sredinu potreban je zapanjujući spektar merenja.\nNacionalne metrološke institucije širom sveta kontinuirano unapređuju metrologiju razvijajući i potvrđujući nove tehnike merenja sa većim nivoima tačnosti. Ovaj napredak ima ključnu ulogu u novim rešenjima u transportnom sektoru, sa pronalascima vodonične gorivne ćelije, vozila na elektični pogon i nove generacije putničkih aviona sa efikasnijom potrošnjom goriva.\nNacionalne metrološke institucije učestvuju u poređenjima koje koordinira Međunarodni biro za tegove i mere (BIPM) kako bi se osigurala pouzdanost rezultata merenja širom sveta. BIPM takođe obezbeđuje forum državama članicama radi suočavanja sa novim izazovima merenja. Međunarodna organizacija za zakonsku metrologiju (OIML) razvija međunarodne preporuke čiji je cilj da uskladi i harmonizuje metrološke zahteve širom sveta u mnogim oblastima, uključujući i transport.\nSvetski dan metrologije prepoznaje i slavi doprinos svih ljudi širom sveta koji rade u međuvladinim i nacionalnim organizacijama na poslovima metrologije na dobrobit svih.


Poslanici u BiH regionalni šampioni u visini plate - Svakog mjeseca do čak 7.000 KM za (ne)rad | Trebinje Live\nPoslanici u BiH zarađuju pet do sedam puta više od prosječnog građanina. Da politički predstavnici u BiH za bh. uslove imaju basnoslovne plate, dok, s druge strane, nisu u stanju ispunjavati ni svoje elementarne dužnosti, što se u posljednje vrijeme, savršeno vidi i na primjeru nabavke vakcina, opšte je poznata stvar.\nKada je riječ o primanjima ministara u Savjetu ministara BiH, oni zarađuju nešto manje od parlamentaraca te su im plate nešto više od 4.000 KM. Znatno niže plate dobijaju ministri u Srbiji - između 1.700 i 3.000 KM. Neto plate ministara u Hrvatskoj u prosjeku iznose oko 18.000 kuna, odnosno 4.650 KM, a u Crnoj Gori između 1.300 i 2.000 evra.


"Nuklearne" rasprave se nastavljaju\nTeheran, Seul -- Iran je upozorio SAD da će odogovoriti na eventualni napad, koji je kao mogućnost najavio američki predsednik SAD Džordž Buš. On je juče rekao da ne isključuje upotrebu sile kako bi se Iran sprečio da razvije nuklearno oružje.\nBuš: Možda i upotreba sile u Iranu\nVašington -- Predsednik SAD Džordž Buš ne isključuje upotrebu sile kao poslednju meru protiv Irana u nuklearnom sporu. "Sve opcije su na stolu. Upotreba sile je poslednja opcija za svakog predsednika i, kao što znate, mi smo pribegavali sili nedavno da bismo zaštitili našu državu", kaže Buš.\nStopirati nuklearni program\nUpravni odbor Međunarodne agencije za atomsku energiju (IAEA) doneo je rezoluciju kojom se poziva Iran da prekine sve radove na obnavljanju nuklearnog programa u Isfahnu. 'Rezolucija je doneta koncenzusom bez glasanja i svih 35 članica Upravnog odbora su podržali tekst rezolucije”, izjavila je ...\nNuklearka u punom pogonu\nOči međunarodne zajednice ponovo su uprte ka Iranu koji je odlučio da nastavi sa nuklearnim programom. Iranski zvaničnici su juče uz dozvolu Međunarodne agencije za atomsku energiju (IAEA) uklonili katance i pečate na postrojenju za preradu uranijuma, koje se nalazi u Isfahanu.\nIran skinuo pečate sa nuklearke\nBeč -- Iran je skinuo pečate koje je na njegova nuklearna postrojenja u Isfahanu postavila Medjunarodna agencija za atomsku energiju. Na ovaj je način Iran nastavio konfrontaciju sa Zapadom koji ga optužuje da planira proizvodnju atomskog oružja.\nIran obnovio rad na uranijumu\nTeheran -- Iran je danas obnovio proces konverzije uranijuma, u fabrici kod Isfahana. Obnavljanje je usledilo i pored upozorenja zvaničnika Evropske unije da će taj potez pitanje iranskog nuklearnog programa dovesti pred Savet bezbednosti UN i do mogućih sankcija.


VestiGrađanima Zaječara predstavljene e-Usluge\n„Da kliknemo zajedno” naziv je kampanje, koja ima za cilj da građanima približi sve prednosti i upotrebe elektronskih usluga i otvorenih podataka na lokalnom nivou. Povodom toga, danas je na Trgu oslobođenja u Zaječaru organizovana promocija programa i razgovor sa građanima.\nZaječarci će uskoro moći da koriste devet novih elektronskih usluga, koje je Gradska uprava razvila uz podršku Vlade Švajcarske kroz program Swiss PRO i u saradnji sa Kancelarijom za informacione tehnologije i elektronsku upravu.\nGrađanima Zaječara predstavljene su prednosti upotrebe elektronskih usluga na lokalnom nivou, a približeno im je i kako mogu pristupiti portalu eUprava, obaviti registraciju i pokrenuti neku od e-Usluga.\n„Moram da izrazim veliko zadovoljstvo Gradske uprave, Vladi Švajcarske i programu Swiss PRO što su izabrali Zaječar da bude deo kampanje za elektronske usluge i očekujemo da će to biti velika mogućnost za unapređenje komunikacije građana i gradske uprave, kao i da će sve ići na mnogo lakši i transparentniji način. Verujem da će na početku biti uhodavanja među građanima u korišćenju novih e-Usluga, ali će im biti dosta lakše da dođu do informacija i dokumenata”, poručio je Vladimir Videnović, zamenik gradonačelnika Zaječara.\nStanovnici Zaječara će uskoro moći putem portala eUprava da podnesu zahtev za naknadu zarade za porodiljsko odsustvo, naknadu za vantelesnu oplodnju ili izdavanje informacije o lokaciji, prijave komunalni problem i podnesu predstavke komunalnoj, saobraćajnoj i inspekciji za zaštitu životne sredine. Podnošenje primedbe na nacrt planskog dokumenta ili odluku o izradi planskog dokumenta u toku javnog uvida su takođe neke od novih e-Usluga koje su dostupne Zaječarcima.\n„Zaječar je jedna od 35 lokalnih samouprava koje su uz tehničku i finansijsku podršku Vlade Švajcarske kroz program Swiss PRO uspostavile nove e-Usluge. Aktivnosti su sprovođene u saradnji sa Kancelarijom za informacione tehnologije i elektronsku upravu, a cilj nam je da građanke i građani Zaječara bez čekanja u redovima i dodatnih troškova, brzo i lako, dobiju određene usluge iz nadležnosti lokalne samouprave”, rekla je Maida Jusufović, službenica za dobro upravljanje i rodnu ravnopravnost programa Swiss PRO.\nPrethodni članakGrO Jedinstvene Srbije u Zaječaru osudio paljenje automobila porodice Ničić\nSledeći članakSaopštenje GrO SNS Zaječar povodom paljenja automobila porodice Ničić: Najoštrija osuda vandalizma


Vesić: U januaru počinje rušenje bespravnih objekata - Beograd - Dnevni list Danas\nPočetna » Beograd » Vesić: U januaru počinje rušenje bespravnih objekata\n1Piše: FoNet 02. januara 2019. 12.38\nVesić je rekao da će u januaru grad u katastru, na osnovu ovlašćenja koja daju izmene zakona, upisati zabeležbu o zabrani prometa na svim nelegalnim objektima koji su izgrađeni, a taj spisak biće javno objavljen kako bi građani bili upoznati prilikom odluke o kupovini stana.\n„Grad Beograd će uskoro otvoriti posebnu telefonsku liniju i mejl adresu gde će građani moći anonimno da prijavljuju bespravnu gradnju, a gradska inspekcija će na takve prijave zajedno sa tužilaštvom izlaziti u roku od 24 sata. O svemu će biti odmah obaveštavana javnost preko zvaničnog sajta grada Beograda“, rekao je Vesić.\nOn je dodao da je Beograd u 2018. godini izdao građevinskih dozvola za 1.009.221 kvadratni metar, čime već drugu godinu zaredom prebacuje milion kvadrata godišnje.\n„Grad Beograd je tokom prošle godine izdao 976 lokacijskih uslova i 228 građevinskih dozvola iz nadležnosti grada koja se odnosi na objekte preko 800 kvadrata. Za objekte manje od 800 kvadrata građevinske dozvole izdaju gradske opštine“, naveo je Vesić.\nU poređenju sa 2017. godinom, prošle godine je u Beogradu izdato 17 odsto više građevinskih dozvola i 16 odsto više lokacijskih uslova, rekao je Vesić.\ngoran vesic, legalizacija, nelegalna gradnja, Rušenje bespravnih objekata\n02. januara 2019. u 14.44\nA kad se završava?ili će se porušiti samo neki(i nekima).


Laguna - Bukmarker - Vodič kroz lepotu i misteriju brojeva u Oksfordovom sažetom priručniku „Matematika“ - Knjige o kojima se priča\nVodič kroz lepotu i misteriju brojeva u Oksfordovom sažetom priručniku „Matematika“\nPosle sažetih priručnika „Antička filozofija“, „Fizika elementarnih čestica“ i „Dinosauri“ stiže još jedno izdanje Oxford University Pressa – „Matematika“ Timotija Gauersa.\nAutor ovog u svetu najprodavanijeg Oksfordovog sažetog priručnika jasnim jezikom, razumljivim laiku, bez uranjanja u tehničke pojedinosti, koncizno objašnjava razliku između naprednog, istraživačkog nivoa matematike i one matematike koju učimo u školi. Prvih nekoliko poglavlja posvećeno je opštim aspektima matematičke misli, kao što su modeli, brojevi, apstrakcije, dokazi, granice i beskonačnost, a zatim slede diskusije o konkretnijim temama.\nPrvih nekoliko poglavlja posvećeno je opštim aspektima matematičke misli, kao što su modeli, brojevi, apstrakcije, dokazi, granice i beskonačnost, a zatim slede diskusije o konkretnim temama. U poslednjem poglavlju odgovara se na uobičajena sociološka pitanja o matematičkoj zajednici, poput: „Da li je tačno da matematičari dostižu vrhunac u profesiji otprilike u svojoj dvadeset petoj godini?“ Dobitnik Fildsove medalje za matematiku 1998. Godine, Timoti Gauers predstavlja nam divan, lucidan vodič kroz lepotu i misteriju brojeva.\nSažeti priručnik „Matematika“ možete pronaći od 21. marta u svim knjižarama Delfi, Laguninim klubovima čitalaca, onlajn knjižari www.delfi.rs i na sajtu www.laguna.rs.


Pravedna energetska tranzicija za Zapadni Balkan : Just Transition\nPravedna energetska tranzicija za Zapadni Balkan\n, Ioana Ciuta (Bankwatch)\nZa region Zapadnog Balkana, koji prolazi kroz neprekidne teškoće i konflikte u poslednjih 25 godina, tranzicija nije ništa novo. Sada je došlo vreme da ovaj deo Evrope otpočne jos jednu tranziciju, a to je postepeno ukidanje zavisnosti od uglja.\nMeđunarodne finansijske institucije najčešće ocenjuju napredak ovog regiona na osnovu toga koliko uspešno se sprovode tri oblika tranzicije: ka tržišnoj ekonomiji, ka članstvu u EU i ka statusu zemlje visokog dohotka. Uspešan završetak bilo kojeg od ova tri oblika tranizicije pozitvno utiče na tok ostala dva.\nPre pet godina, Svetska banka je konstatovala da prvi od ova tri oblika tranzicije uspešno napreduje, dok su druga dva ocenjena kao “izazovi” za region Zapadnog Balkana. Ipak, u 2020. godini vidan je i napredak u tranziciji ka članstvu u EU: u toku su pristupni pregovori sa Crnom Gorom i Srbijom, a pregovori sa Albanijom i Severnom Makedonijom (čije je ime takođe prošlo kroz tranziciju) su konačno formalno otvoreni. U međuvremenu, pojavio se još jedan oblik tranzicije – pravedna energetska tranzicija.\nZemlje Zapadnog Balkana, u kojima je proizvodnja struje i grejanja tradicionalno uglavnom bazirana na uglju, kao potpisnice sporazuma o Energetskoj zajednici i kroz pregovore o pristupanju EU, sada pomno prate dešavanja u energetskom sektoru Evropske Unije. Šta mogu da vide? U skladu sa inicijativom da se do 2050. godine uspostavi privreda bez emisija ugljenika, kao i sa brojnim obećanjima zemalja da će prekinuti upotrebu uglja, zemlje članice EU se spremaju da zaštite svoje regije čije se privrede baziraju na rudnicima uglja, jer će one biti najviše pogođene postepenim isključivanjem uglja iz upotrebe (sto se očekuje najkasnije do 2040. godine).\nIz ovog razloga je Evropska komisija pokrenula Platformu za regione koji zavise od proizvodnje uglja u tranziciji 2017. godine, sa ciljem da promoviše razmenu znanja i iskustva među tim regionima u EU. Ona predstavlja jedinstven “odozdo prema gore” (bottom-up) pristup pravednoj energetskoj tranziciji (nevladine organizacije su od početka insistirale na većoj transparentnosti i uključivanju lokalnih zajednica), koji omogućava regionima da prepoznaju i odgovore na specifične izazove, kao i da obezbede finansiranje za do sada nezabeležene društvene i ekonomske izazove uzrokovane prelaskom na privredu sa nultom emisijom ugljenika.\nEnergetska zajednica je iskoristila priliku da krene u korak sa inicijativom Evropske unije. Već u decembru 2018. godine ova zajednica je razgovarala o neophodnosti primenjivanja slične platforme u njenim zemljama članicama (zemljama Zapadnog Balkana i Ukrajini).\nSkup pod nazivom “Prelaz na privredu sa niskom emisijom ugljenika: Putevi pravedne energetske tranzicije u Energetskoj zajednici i van nje” održan je na marginama 24. konferencije potpisnica Okvirne konvencije UN o promeni klime u Katovicama, u Poljskoj, gde je potrđena rešenost sekretarijata Energetske zajednice da uključi sve zainteresovane strane i da obezbedi finansijska sredstva za izvođenje ovog procesa u regionima Zapadnog Balkana i Ukrajine koji zavise od proizvodnje uglja.\nDa bi započeo ekonomski i tehnološki održivu energetsku transformaciju, sekretarijat Energetske zajednice je u septembru 2019. godine organizovao nekoliko regionalnih skupova kojima su prisustvovali visoki predstavnici zainteresovanih strana. Razgovori o politici na viskom nivou pod nazivom “Regioni koji zavise od proizvodnje uglja u tranziciji i Energetska zajednica” koji su okupili oko 80 ključnih predstavnika zainteresovanih strana u Natolinu, u Varšavi, uključujući ministre i zamenike ministara, gradonačelnike, načelnike i ostale predstavnike lokalnih uprava iz regiona koji zavise od proizvodnje uglja, industrije, nevladinih organizacija, društvenih partnera i akademske predstavnike iz Energetske zajednice i Evropske unije ozvaničili su odluku Svetske banke da se uključi u inicijativu.\nIstovremeno, gradonačelnici gradova regiona koji zavise od proizvodnje uglja iz cele Evrope su se udružili da bi sa jakim, zajedničkim stavom zahtevali od centralnih vlada i institucija Evropske unije da sredstva i procesi za pravednu energetsku tranziciju budu jasno ustanovljeni. 41 gradonačelnik, uključujući i gradonačelnike dva grada Zapadnog Balkana, Pljevalja (Crna Gora) i Lukavca (Bosna i Hercegovina), je potpisao Zajedničku deklaraciju gradonačelnika o pravednoj energetskoj traniziciji. Ovim su se obavezali na kontinuiran pristup pravednoj energetskoj tranziciji na lokalnom nivou, kao i da će pružati podršku jedni drugima u stvaranju održive budućnosti za dobrobit građana.\nRegion Zapadnog Balkana sam po sebi nije homogen. Postoje zemlje kao što su Crna Gora, koja je prošle godine ukinula planove za izgradnju nove termoelektrane na ugalj u Pljevljima i koja će morati da obustavi rad svoje jedine termoelektrane na ugalj do 2023. godine (osim ako pre toga ne uskladi njen rad sa najnovijim standardima emisije ugljenika), ili Severna Makedonija koja razmatra postepeno ukidanje uglja do 2025. godine. Izgleda da su vlade ove dve zemlje shvatile da upotreba uglja postaje otežavajuća okolnost kao i da je nephodno što pre osmisliti i primeniti ambiciozne tokove energetske tranzicije.\nIpak, druge zemlje, naročito Srbija i Bosna i Hercegovina, tvrdoglavo nastavljaju da šire kapacitete upotrebe uglja – u BiH je pušteno u rad čak šest novih termoelektrana na ugalj, a u Srbiji pet– dok istovremeno trljaju ruke zbog mogućnosti da dobiju finansijsku podršku za svoje regione koji zavise od proizvodnje uglja. Ove zemlje očekuje veliko razočaranje, sto su već iskusile Poljska i Rumunija kada su živele u zabludi da će uspeti da zadrže “i jare i pare” jer se tako ne sprovodi pravedna energetska tranzicija u regionima koji zavise od proizvodnje uglja.\nZemljama u regionu čak ni ne trebaju lideri sa vizijom da bi pravedn energetska tranzicija bila pokrenuta – vizija već postoji i vrlo je jasna. Zemljama Zapadnog Balkana su potrebni pošteni ljudi koji će donositi odluke, koji neće slati poruku da će upotreba uglja biti večna samo zato što imaju na raspolaganju velike količine ovog resursa, koji će slušati mišljenja svoje zajednice i koji će učiti od zemalja Evropske unije koje su već započele ovaj novi proces tranzicije. Sekretarijat Energetske zajednice kao i nekoliko međunarodnih donatora su spremni da ih podrže, a nevladine organizacije će osigurati da proces bude demokratski i da sve zainteresovane strane učestvuju u njemu.\nTranslated from English by Natalija Stancic.


690 din za dve Karađorđeve šnicle + dve domaće supe + dva deserta u restoranu Konoba Akustik na Dorćolu! - Grupko.rs - grupna kupovina, grupni popusti do 90%, najbolje dnevne ponude u gradu\nImate dosta obaveza i ne možete u poslednje vreme da usaglasite iste pripremom hrane za vaše ukućane. Zašto ih ne biste obradovali odlaskom u resoran Konoba Akustik i uživali u dve Karađorđeve šnicle + dve domaće supe + dva deserta po ceni od SAMO 690 dinara?\nDa biste vi uživali u čarima kvalitetnog obroka, Grupko se potrudio da vam obezbedi ponudu kojoj prosto ne možete da odolite. Iz tog razloga, odložite kecelju i uputite se u predivan ambijent Konobe Akustik koja se nalazi u srcu Dorćola. Idelano mesto gde ćete uživati u društvu osobe koju ćete povesti sa sobom, obroku i samom ambijentu prostora. Očekuje vas meni napravljen od porcija dve Karađorđeve šnicle + dva deserta (tulumbe ili pita sa jabukama) + dve domaće supe za DVE osobe po, FANTASTIČNOJ CENI, od SAMO 690 dinara!\nPonudom se podrazumeva: Dve Karađorđeve šnicle + dve domaće supe + dva deserta


Bangladeš: Hiljade ljudi osudilo nasilje nad Palestincima\nTanjug 14. maja 2021. 12:43\nTEL AVIV – Hiljade muslimana predvođeni aktivistima Islamskog pokreta Bangladeša demonstriralo je danas u glavnom gradu Daki protiv napada Izraela na Palestince.\nPo završetku bajramskih molitvi u glavnoj džamiji Baitul Mukaram u Daki, aktivisti te stranke danas su počeli protest, a pridružile su im se hiljade drugih ljudi.\nDemonstranti, koju se okupili ispred džamije, nosili su natpise „Bojkotujte terorističku državu Izrael“ i uzvikivali parole protiv te države, javlja AP.\nBangladeš, s većinski muslimanskim stanovništvom, jedna je od 28 članica Ujedinjenih nacija koje ne priznaju državu Izrael, a premijerka Šeik Hasina pozvala je juče na snažnije međunarodne akcije za zaustavljanje izraelskog nasilja nad Palestincima.\nU pismu palestinskom predsedniku Mahmudu Abasu, Hasina je rekla da je pretnja iseljenjem desetina Palestinaca iz naselja Šeik Džara u istočnom Jerusalimu ozbiljno kršenje ljudskih prava i međunarodnog prava.\nTrenutna eskalacija nasilja između Izraelaca i Palestinaca počela je pre mesec dana u Jerusalimu, koji Izrael smatra svojom prestonicom, dok Palestinci žele da istočni Jerusalim, u kome se nalaze sveta mesta za Jevreje, hrišćane i muslimane, bude glavni grad palestinske države.


Podsetimo, u Adelajdu, gde se u obaveznoj dvonedeljnoj izolaciji nalazi s još nekim akterima "belog sporta", Novak Đoković je ugledao pravi mali teniski meč - akteri su bili mališani koji su na taj način "posetili" najboljeg igrača na planeti.\nNole ne samo da ih je gledao sa balkon, nego bodrio, davao savete, uživao koliko i oni, ali... za britanski tabloid "Dejli mejl" i ovo je bila prilika da se "pecne" svetski broj 1.\nNole - antivakser - Dejlimejl\nNovak Đoković je, naime, u naslovu vesti o ovom događaju nazvan "antivakserskom zvezdom".\nIako se u tekstu ovakav opis vodećeg sa ATP liste, osvajača 17 grend slem titula nijedan jedini put ne samo ne dokazuje, nego ni ne pojašnjava, niti pominje, urednicima pomenutog engleskog medija "važno" je, izgleda, bilo da baš na taj način opišu najboljeg tenisera današnjice.\nPodsetimo, Nole je još u aprilu prošle godine, kada je pandemija tek počinjala, u razgovoru uživo sa još osam srpskih sportista govorio je o tome da nije za obaveznu vakcinaciju ako do nje dođe, kada su ga pojedini britanski mediji odmah proglasili za antivaksera.\nMeđutim, devet meseci kasnije, Dejli mejl "ničim izazvan" na taj način, još koristeći i termin "antivakserska zvezda", rešio je da opiše Đokovića, ne spominjući uopšte njegovo ponašanje kada je ugledao decu, a pritom i napisavši da je "prethodnih nekoliko dana Novak proveo žaleći se na uslove karantina".\nIstine radi, Nole nije "proveo dane žaleći se", već je poslao pismo organizatorima Australijan opena, sa molbom da se malo poprave uslovi za 72 tenisera i teniserke koji su, iako zdravi, "osuđeni" na dvonedeljnu potpunu izolaciju (zabranak izlaska iz hotelskih soba u Melburnu jer su bili u avionima za koje se naknadno utvrdilo da je bilo i osoba inficiranih SARS-CoV-2 tipom koronavirusa).\nUz to, Noleta je čak i prvi čovek ovog grend slem turnira branio zbog tog pisma, iako nijednu od šest molbi vlasti našeg asa - vlasti Australije nisu želele da usvoje.\nPodsetimo, za razliku od onih u Melburnu, teniseri među kojima je i Novak a koji su stacionirani u Adelajdu - mogu da pet sati dnevno provode u treningu za turnire koji ih čekaju na australijskom tlu.\nAustralijan open počinje 8. februra, a titulu u muškoj konkurenciji brani upravo Đoković


Na osnovu Vučićeve direktive jutros "dignuto" više od 15.000 vojnika - Index.ba\nNa osnovu Vučićeve direktive jutros “dignuto” više od 15.000 vojnika\nKako je saopštilo Ministarstvo odbrane Srbije, rano jutros počela je združena vježba “Munjeviti udar 2021”.\n“Na osnovu direktive vrhovnog komandanta Vojske Srbije i predsednika Republike Aleksandra Vučića, rano jutros je otpočela provera borbene gotovosti komandi, jedinica i ustanova Vojske Srbije”, navedeno je u početku saopštenja proslijeđenog medijima.\nProvjera se, kako se dalje navodi, realizuje kako bi se utvrdio dostignuti nivo operativnih sposobnosti Generalštaba, komandi i jedinica za izvršenje dodijeljenih zadataka, a otpočela je uzbunjivanjem više od 15.000 pripadnika Vojske Srbije.\nJutrošnje aktivnosti predstavljaju uvod u Združenu taktičku vježbu sa bojevim gađanjem “Munjeviti udar 2021”, koju na osam lokacija širom Republike Srbije u sadejstvu izvode jedinice Kopnene vojske, Ratnog vazduhoplovstva i PVO, 72. brigade za specijalne operacije i 63. padobranske brigade.\nJoš se dodaje i da će na kraju vježbe, 28. juna, biti organizovan otvoreni dan u Kragujevcu, kada će građani biti u prilici da pogledaju prikaz najnovijih sredstava ratne tehnike Vojske Srbije i sredstava iz razvoja.\nPrethodni članakĐoković predložen za počasnog građanina Visokog\nNaredni članakPorodice srebreničkih žrtava genocida nezadovoljne na početku procesa isplate odštete